pythainlp/thai-wiki-dataset-v4 huggingface dataset:
วินเชสเตอร์

วินเชสเตอร์ (ภาษาอังกฤษ: Winchester) เป็นเมืองหลวงของมลฑลแฮมป์เชอร์ในภาคการปกครองตะวันออกเฉียงใต้ของอังกฤษ วินเชสเตอร์ตั้งอยู่กลางนครวินเชสเตอร์ซึ่งเป็นเมืองเทศบาลมณฑลที่ตั้งอยู่ระหว่างทางตะวันตกของเซาท์ดาวน์ตามฝั่งแม่น้ำอิตเค็น วินเชสเตอร์มีเนื้อที่ 4.8 ตารางกิโลเมตร จากการสำรวจสำมโนประขากรในปี ค.ศ. 2001 วินเชสเตอร์มีประชากรทั้งหมดประมาณ 40,000 คน 
วินเชสเตอร์ในสมัยโบราณมีชื่อว่า “Winton” เป็นเมืองมหาวิหารและเดิมเป็นเมืองหลวงของราชอาณาจักรเวสเซ็กซ์และต่อมาราชอาณาจักรอังกฤษ วินเชสเตอร์เจริญเติบโตมาจากเมืองโรมัน ชื่อ “Venta Belgarum” 
สิ่งสำคัญที่น่าสนใจในเมืองวินเชสเตอร์คือมหาวิหารวินเชสเตอร์ซึ่งเป็นมหาวิหารที่ใหญ่ที่สุดมหาวิหารหนึ่งในอังกฤษที่มีทางเดินกลางที่ยาวที่สุดในบรรดามหาวิหารกอธิคในยุโรป
สถานีรถไฟวินเชสเตอร์มีบริการจากสถานีวอร์เตอร์ลูในลอนดอนไปยัง, เวย์มัธในดอร์เซ็ท, พอร์ทสมัธ, เซาท์แธมป์ตันทางด้านตะวันตกเฉียงใต้ และทางด้านเหนือของประเทศ
ปลาคู้แดง

ปลาคู้แดง หรือ ปลาเปคูแดง (ชื่อวิทยาศาสตร์: "Piaractus brachypomus") ปลาน้ำจืดชนิดหนึ่ง ในวงศ์ปลาคาราซิน (Characidae) วงศ์ย่อย Serrasalminae มีรูปร่างเหมือนกับปลาปิรันยาแดง ("Pygocentrus nattereri") แต่ปลาคู้แดงมีขนาดลำตัวที่ใหญ่กว่า กรามล่างไม่ยื่นยาวออกมาและลักษณะของฟันไม่แหลมคมเหมือนกับปลาปิรันยาแดง เกล็ดมีขนาดเล็กละเอียด มีสีสันแวววาวเหมือนกับปลาปิรันยาแดง แต่ในส่วนของสีแดงไม่เข้มเท่า แต่ลูกปลาวัยอ่อนมีจุดกลมสีแดงเหมือนกัน และจุดเหล่านี้จะค่อย ๆ เล็กลงและหายไปเมื่อปลาโตขึ้น
ปลาคู้แดง มีขนาดโตเต็มที่ยาวได้ 80 เซนติเมตร น้ำหนักหนัก 25 กิโลกรัม (ขนาดและน้ำหนักโดยเฉลี่ยคือ 45 เซนติเมตร และน้ำหนัก 2-3 กิโลกรัม) มีถิ่นกำเนิดในลุ่มแม่น้ำอเมซอนและแม่น้ำโอริโนโคในประเทศอาร์เจนตินา
นิยมอยู่รวมกันเป็นฝูง กินอาหารได้ทั้งพืชและสัตว์ โดยเฉพาะพืชเช่นเมล็ดพืชหรือลูกไม้ที่ร่วงหล่นจากต้น โดยจะไปรอกินถึงบริเวณผิวน้ำเลยทีเดียว
เป็นปลาที่นิยมทำเป็นอาหารของชนพื้นถิ่น มีชื่อเรียกในภาษาพื้นเมืองว่า Pirapitinga ในประเทศไทยปลาคู้แดงถูกนำเข้ามาครั้งแรกในฐานะปลาสวยงาม เมื่อปี พ.ศ. 2530 โดยเอกชนรายหนึ่ง และต่อมาทางภาครัฐถือเป็นปลาเศรษฐกิจที่ทางกรมประมงส่งเสริมให้เกษตรเลี้ยง โดยมีชื่อเรียกว่า "ปลาจะละเม็ดน้ำจืด" เพราะมีรูปร่างคล้ายปลาจะละเม็ดในทะเล ซึ่งปลาคู้แดงเป็นปลาที่โตไว กินง่าย เลี้ยงง่าย ผสมพันธุ์ง่าย อีกทั้งมีเนื้อรสชาติอร่อย
ในส่วนของการเลี้ยงเป็นปลาสวยงาม นิยมเลี้ยงกันในเมื่อปลายังเล็กอยู่ แต่เนื่องจากเมื่อปลาโตขึ้น ผู้เลี้ยงไม่สามารถเลี้ยงต่อไปได้ จึงมีการปล่อยลงสู่แหล่งน้ำธรรมชาติ จนกลายเป็นปัญหาสิ่งแวดล้อม คือ เป็นชนิดพันธุ์ต่างถิ่นที่มาแย่งและทำลายถิ่นที่อยู่อาศัยของสัตว์น้ำพื้นเมืองของไทย
พลิมัท

พลิมัท  เป็นนครและเป็นเมืองที่มีการปกครองโดยรัฐบาลท้องถิ่นระดับเดียวที่อยู่ในมณฑลเดวอนในภาคการปกครองตะวันตกเฉียงใต้ของอังกฤษ ที่อยู่ใกลจากลอนดอนไปทางตะวันตกเฉียงใต้ 310 กิโลเมตร พลิมัธตั้งอยู่ระหว่างปากแม่น้ำพลิมทางตะวันออกและแม่น้ำเทมาร์ทางตะวันตกที่มารวมกันที่พลิมัธซาวนด์ ตั้งแต่ปี ค.ศ. 1967 พลิมัธมีเทศบาลปกครองเป็นของตนเองที่รวมทั้งพลิมพ์ตัน และพลิมสต็อคที่อยู่ทางตะวันออกของแม่น้ำพลิม
ประวัติของพลิมัธย้อนไปถึงยุคสัมริดเมื่อมีผู้มาตั้งถิ่นฐานที่เมาท์แบตเต็น บริเวณที่ตั้งถิ่นฐานเจริญขึ้นมาเป็นเมืองค้าขายกับจักรวรรดิโรมันจนมาแทนที่ด้วยหมู่บ้านซัตตันที่เป็นเมืองพลิมัทปัจจุบันที่มีฐานะดีกว่า ในปี ค.ศ. 1620 “Pilgrim Fathers” หรือกลุ่มผู้ตั้งถิ่นฐานจากพลิมัธเดินทางไปอเมริกาและไปก่อตั้งอาณานิคมพลิมัท (Plymouth Colony) ในรัฐแมสซาชูเซตส์ปัจจุบัน—ซึ่งเป็นอาณาบริเวณการตั้งถิ่นฐานในอเมริกาที่แห่งที่สองของชาวอังกฤษที่ต่อมาก่อตั้งขึ้นเป็นสหรัฐระหว่างสงครามกลางเมืองอังกฤษพลิมัธถูกยึดโดยฝ่ายรัฐสภาและถูกล้อมระหว่างปี ค.ศ. 1642 ถึง ค.ศ. 1646
ตลอดสมัยการปฏิวัติอุตสาหกรรมพลิมัธเจริญขึ้นเป็นเมืองท่าสำคัญที่มีการขนส่งสินค้าขาเข้าและผู้โดยสารจากสหรัฐ และเป็นเมืองที่มีการต่อเรือสำหรับราชนาวีอังกฤษ ซึ่งทำให้กลายเป็นจุดยุทธศาสตร์ในการทำลายของข้าศึกระหว่างสงครามโลกครั้งที่สอง ภายหลังสงครามพลิมัทก็สร้างศูนย์กลางเมืองใหม่แทนส่วนที่ถูกทำลายไประหว่างสงคราม
พลิมัทมีเนื้อที่ 79.29 ตารางกิโลเมตร จากการสำรวจสำมะโนประชากรในปี ค.ศ. 2007 พลิมัทมีประชากรทั้งหมดประมาณ 250,700 คน โดยมีความหนาแน่นถัวเฉลี่ยเป็นจำนวน 3,142 คนต่อหนึ่งตารางกิโลเมตร ซึ่งทำให้เป็นเมืองที่มีจำนวนพลเมืองมากเป็นลำดับที่ 15 ของอังกฤษ พลิมัทมีเทศบาลการปกครองเป็นของตนเองและมีตัวแทนในรัฐสภาสามคน เศรษฐกิจในพลิมัทยังคงเป็นการต่อเรือแต่ก็เริ่มเปลี่ยนไปเป็นเศรษฐกิจการบริการตั้งแต่คริสต์ทศวรรษ 1990 และมีมหาวิทยาลัยที่ใหญ่เป็นลำดับที่ 11 ในสหราชอาณาจักร และเป็นที่ตั้งของราชนาวีที่ใหญ่ที่สุดในยุโรปตะวันตก พลิมัธมีเรือข้ามประจำไปยังฝรั่งเศสและสเปนและมีสนามบินนานาชาติ
รัฐบัญญัติมอบอำนาจ

รัฐบัญญัติมอบอำนาจ  มีชื่ออย่างเป็นทางการว่า รัฐบัญญัติว่าด้วยการบรรเทาทุกข์แห่งประชาชนและประเทศ  เป็นกฎหมายที่ผ่านโดยที่ประชุมใหญ่ไรชส์ทาค และได้รับการลงนามจากประธานาธิบดีเพาล์ ฟ็อน ฮินเดินบวร์ค ในวันที่ 23 มีนาคม ค.ศ. 1933 ซึ่งเป็นการมอบอำนาจเต็มบริบูรณ์และขึ้นดำรงตำแหน่งเป็นฟือเรอร์ ผลจากบัญญัติดังกล่าวเป็นการอนุญาตให้คณะรัฐมนตรีสามารถผ่านกฎหมายได้โดยไม่ต้องผ่านไรชส์ทาคเป็นเวลาสี่ปี
เบื้องหลัง.
หลังจากการประกาศใช้กฤษฎีกาเพลิงไหม้ไรชส์ทาค ฮิตเลอร์ได้ใช้ข้ออ้างดังกล่าวในการจับกุมผู้นำของพรรคคอมมิวนิสต์แห่งเยอรมนี นับเป็นการกำจัดบทบาททางการเมืองออกไปอย่างสิ้นเชิง
ถึงแม้ว่าพรรคนาซีจะได้รับคะแนนเสียงกว่าห้าล้านคะแนนในการเลือกตั้งที่ผ่านมา แต่พรรคนาซีก็ไม่อาจเป็นพรรคที่ครองเสียงข้างมากในไรชส์ทาคได้ โดยอีกห้าสิบสองที่นั่งเป็นของพรรคประชาชนแห่งชาติเยอรมัน ซึ่งเป็นพรรคร่วมรัฐบาล ฮิตเลอร์ได้เรียกประชุมกับคณะรัฐมนตรีของเขาในวันที่ 15 มีนาคม เพื่อร่างบัญญัติการให้อำนาจ ซึ่งพรรคนาซีจะอาศัยอำนาจดังกล่าวเพื่อจะได้มาซึ่งอำนาจทางการเมืองอย่างสมบูรณ์โดยไม่จำเป็นต้องได้รับการสนับสนุนจากวุฒิสภา และไม่จำเป็นต้องอาศัยความร่วมมือกับพรรคร่วมรัฐบาลอีกต่อไป
การเตรียมการและการเจรจา.
รัฐบัญญัติดังกล่าวเป็นการมอบอำนาจให้ผ่านกฎหมายได้โดยไม่จำเป็นต้องได้รับความเห็นชอบจากวุฒิสภา เพราะรัฐบัญญัติดังกล่าวถือว่าเป็นการแก้ไขรัฐธรรมนูญ และการประกาศใช้รัฐบัญญัติดังกล่าวจำเป็นต้องได้รับคะแนนเสียงส่วนใหญ่สองในสาม และได้รับคะแนนเสียงจากสมาชิกสภาผู้แทนราษฎรอีกสองในสามเช่นกัน
การลงจะลงคะแนนเสียงเห็นชอบกับรัฐบัญญัติมอบอำนาจ คาดว่า พรรคสังคมประชาธิปไตยแห่งเยอรมนีและพรรคคอมมิวนิสต์แห่งเยอรมนีจะลงคะแนนเสียงคัดค้าน เนื่องจากสมาชิกสภาผู้แทนราษฎรจากทั้งสองพรรคถูกจับกุมเป็นบางส่วน จากผลของกฤษฎีกาเพลิงไหม้ไรชส์ทาค พรรคนาซีคาดว่า ชนชั้นกลาง เศรษฐีเจ้าของที่ดินและผู้ได้รับผลประโยชน์ทางธุรกิจจะลงคะแนนเสียงสนับสนุนรัฐบัญญัติดังกล่าว เพราะกลุ่มบุคคลเหล่านี้น่าจะเบื่อหน่ายต่อความไม่มีเสถียรภาพของสาธารณรัฐไวมาร์ และไม่กล้าที่จะขัดขวางพวกเขา
ด้านฮิตเลอร์เชื่อว่า ด้วยการออกเสียงสนับสนุนจากพรรคกลางจะทำให้เขาได้รับคะแนนเสียงส่วนใหญ่มากกว่าสองในสาม ดังนั้นฮิตเลอร์จึงเจรจากับหัวหน้าพรรคกลาง ลุดวิก คาส ซึ่งการเจรจายุติลงในวันที่ 22 มีนาคม โดยคาสตกลงที่จะลงคะแนนเสียงให้กับรัฐบัญญัติมอบอำนาจนี้ โดยแลกกับการปกป้องพลเมืองชาวคาทอลิก เสรีภาพในการศาสนา โรงเรียนสอนศาสนา และลูกจ้างซึ่งได้รับการว่าจ้างจากพรรคกลาง
นักประวัติศาสตร์บางคน อย่างเช่น เคลาส์ โชลเดอร์ ยืนยันว่าฮิตเลอร์ยังสัญญาที่จะเจรจาข้อตกลงกับพระสันตปาปา ซึ่งข้อตกลงดังกล่าวจะเป็นการยกระดับฐานะของโบสถ์คาทอลิกในเยอรมนีในระดับชาติ แต่อย่างไรก็ตาม จนถึงปัจจุบันก็ยังไม่ปรากฏหลักฐานชัดเจนถึงความเกี่ยวข้องกันระหว่างรัฐบัญญัติมอบอำนาจและข้อตกลงระหว่างฮิตเลอร์กับพระสันตปาปา
ผลที่ตามมา.
ภายใต้รัฐบัญญัติดังกล่าว ทำให้คณะรัฐมนตรีสามารถออกกฎหมายได้โดยไม่จำเป็นต้องผ่านไรชส์ทาค โดยกฎหมายเหล่านี้บางส่วนอาจจะขัดต่อรัฐธรรมนูญเสียด้วยซ้ำ ซึ่งเป็นการยุติบทบาททางการเมืองของสมาชิกวุฒิสภา จากผลของรัฐบัญญัติมอบอำนาจและกฤษฎีกาว่าด้วยเพลิงไหม้ไรชส์ทาคทำให้รัฐบาลของฮิตเลอร์เป็นเผด็จการอย่างถูกต้องตามกฎหมาย
ผลจากรัฐบัญญัติดังกล่าวยังเป็นการถอดความพลั้งเผลอของตัวประธานาธิบดีได้ ทั้งนี้ สมาชิกสภาผู้แทนราษฎรได้แจ้งว่าประธานาธิบดีฮินเดนบูร์กไม่สามารถที่จะแก้ไขปัญหารายวันที่เกิดขึ้น และคำสั่งจากประธานาธิบดีที่ต้องใช้ในการผ่านกฎหมายใด ๆ ก็ไม่มีความจำเป็นอีกต่อไป
ปีเตอร์, บียอร์น แอนด์ จอห์น

ปีเตอร์ บียอร์น แอนด์ จอห์น  เป็นศิลปินกลุ่มอินดี้ร็อกจากสวีเดน ก่อตั้งวงที่สต็อกโฮล์ม ในปี 1999 ชื่อวงมาจากชื่อต้นของสมาชิกแต่ละคนคือ Peter Morén (ร้อง, กีตาร์และฮาร์โมนิก้า), Björn Yttling (กีตาร์เบส, คีย์บอร์ดและร้อง) และ John Eriksson (กลอง, เพอร์คัชชันและร้อง)
พวกเขามีผลงานเป็นที่รู้จักกับซิงเกิลในปี 2006 ที่ชื่อ "Young Folks" ที่ได้ร่วมงานกับ Victoria Bergsman แห่งวงเดอะคอนกรีตส์ ซิงเกิลนี้ติดท็อป 20 ในชาร์ทซิงเกิลสหราชอาณาจักร และเพลงยังใช้ประกอบภาพยนตร์ในปี 2008 เรื่อง "21" และนิตยสารเอ็นเอ็มอียังจัดว่าเป็นเพลงที่ดีที่สุดอันดับ 2 ในปี 2006 แพ้เพลง "Over and Over" ของวงฮ็อตชิป
สุมณีนงเยาว์ วินิจฉัยกุล

สุมณีนงเยาว์ วินิจฉัยกุล (เดิม: หม่อมเจ้าสุมณีนงเยาว์ ดิศกุล; 16 มีนาคม พ.ศ. 2452 – 20 พฤศจิกายน พ.ศ. 2546) มีพระนามลำลองว่า ท่านหญิงโสฬส เป็นพระธิดาลำดับที่ 27 ในสมเด็จพระเจ้าบรมวงศ์เธอ กรมพระยาดำรงราชานุภาพ ลำดับที่ 6 ในหม่อมลำดวน ดิศกุล ณ อยุธยา (สกุลเดิม วสันต์สิงห์) มีเจ้าพี่ร่วมหม่อมมารดา 5 องค์ คือ หม่อมเจ้าหญิง (แฝด), หม่อมเจ้าพัฒนายุคุณวรรณ ดิศกุล (แฝด), หม่อมเจ้าสิวลีวิลาศ ดิศกุล, หม่อมเจ้าทักษิณาธร ดิศกุล และหม่อมเจ้านิพัทธ์พันธุดิศ ดิศกุล 
หม่อมเจ้าสุมณีนงเยาว์ ทรงกราบบังคมทูลลาออกจากฐานันดรศักดิ์แห่งพระราชวงศ์ เมื่อวันที่ 9 พฤษภาคม พ.ศ. 2487 เพื่อสมรสกับพันเอกสุวัฒน์ วินิจฉัยกุล
ไตรทิพย์สุดา วิเศษกุล

ไตรทิพย์สุดา วิเศษกุล (30 มกราคม พ.ศ. 2453 – 21 มกราคม พ.ศ. 2557) พระธิดาในพระเจ้าบรมวงศ์เธอ กรมหลวงพรหมวรานุรักษ์ กับหม่อมอั๋น เกษมสันต์ ณ อยุธยา
พระประวัติ.
หม่อมเจ้าไตรทิพย์สุดา เกษมสันต์ มีพระนามลำลองว่า ท่านหญิงไอซ์ เป็นพระธิดาลำดับที่ 53 ในพระเจ้าบรมวงศ์เธอ กรมหลวงพรหมวรานุรักษ์ และลำดับที่ 5 ในหม่อมอั๋น เกษมสันต์ ณ อยุธยา ประสูติเมื่อวันที่ 30 มกราคม พ.ศ. 2452 (แบบสากลคือ พ.ศ. 2453) มีโสทรภาดาและโสทรภคินีรวมห้าองค์ คือ หม่อมเจ้าวิมลมาศ เกษมสันต์, หม่อมเจ้าวรรณวิจิตร เกษมสันต์, หม่อมเจ้าลักษณากร เกษมสันต์, หม่อมเจ้าพรพิพัฒน์ เกษมสันต์ และหม่อมเจ้าเกษมพันธ์พิสุทธ์ เกษมสันต์
หม่อมเจ้าไตรทิพย์สุดาทรงกราบบังคมทูลลาออกจากฐานันดรศักดิ์แห่งพระราชวงศ์เมื่อวันที่ 26 มีนาคม พ.ศ. 2478 เพื่อสมรสกับสุรินทร์ วิเศษกุล (อดีตปลัดกระทรวงคมนาคม) มีโอรสและธิดาสองคน คือ สมเกษม วิเศษกุล และวลัยทิพย์ ชาติสุวรรณ
ไตรทิพย์สุดา วิเศษกุล ถึงชีพิตักษัย ณ โรงพยาบาลเลิดสิน เมื่อวันที่ 21 มกราคม พ.ศ. 2557 สิริชันษา 103 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานพระพิธีธรรมสวดพระอภิธรรมศพ ณ วัดพระศรีมหาธาตุวรมหาวิหาร ถึงวันที่ 28 มกราคม ปีเดียวกัน และพระราชทานเพลิงศพในวันต่อมา นับเป็นหม่อมเจ้าองค์สุดท้ายของ
การดำเนินการทวิภาควนซ้ำ

ในทางคณิตศาสตร์ การดำเนินการทวิภาควนซ้ำ  คือ การขยายการดำเนินการทวิภาคบนเซต "S" ไปยังฟังก์ชันบนลำดับจำกัด ที่มีสมาชิกเป็นสมาชิกของ "S" ด้วยวิธีดำเนินการวนซ้ำ ตัวอย่างของการดำเนินการทวิภาควนซ้ำ เช่น การขยายการบวก ไปเป็นการดำเนินการผลรวม (summation) และการขยายการคูณ ไปเป็นการดำเนินการผลคูณ (product) สำหรับการดำเนินการอย่างอื่นก็สามารถวนซ้ำได้ เช่น ยูเนียน และอินเตอร์เซกชันของเซต แต่การดำเนินการเหล่านั้นก็ไม่มีชื่อเรียกให้ต่างออกไป ผลรวมและผลคูณสามารถนำเสนอได้ด้วยสัญลักษณ์พิเศษในการพิมพ์ แต่สำหรับการดำเนินการทวิภาควนซ้ำอย่างอื่นจะใช้สัญลักษณ์ที่มีขนาดใหญ่ขึ้นแทนตัวดำเนินการธรรมดา ดังนั้นการวนซ้ำของการดำเนินการสี่อย่างข้างต้นจึงสามารถเขียนแทนได้เป็น
 <math>\sum,\ \prod,\ \bigcup,\ \bigcap</math> ตามลำดับ
ในกรณีทั่วไป มีหลายวิธีการที่จะขยายการดำเนินการทวิภาคเพื่อที่จะนำไปใช้บนลำดับจำกัด ขึ้นอยู่กับว่าตัวดำเนินการนั้นมีสมบัติการเปลี่ยนหมู่หรือไม่ และมีสมาชิกเอกลักษณ์หรือไม่
นิยาม.
กำหนดสัญลักษณ์ <math>\mathbf{a}_{j,k}</math> (ตัวหนา) หมายถึงลำดับจำกัดที่มีสมาชิกตั้งแต่ตัวที่ "j" ถึงตัวที่ "k" โดยที่ #เปลี่ยนทาง ซึ่งมีสมาชิกจำนวน #เปลี่ยนทาง ตัวและเป็นสมาชิกในเซต "S" และกำหนดให้สมาชิกตัวที่ "i" ("ai") มีค่าอยู่ระหว่าง "j" กับ "k" นั่นคือ #เปลี่ยนทาง (ดังนั้นถ้าหาก #เปลี่ยนทาง ลำดับนั้นจะว่างเปล่า)
กำหนดฟังก์ชัน "f" : "S" × "S" นิยามฟังก์ชันใหม่ "Fl" บนลำดับจำกัดที่ไม่เป็นลำดับว่าง ที่มีสมาชิกในเซต "S" คือฟังก์ชันวนซ้ำข้างซ้าย
 <math>F_l(\mathbf{a}_{0,k})= 
a_0, &k=1\\
f(F_l(\mathbf{a}_{0,k-1}), a_k), &k>1
\end{cases}</math>
และนิยามทำนองเดียวกันสำหรับฟังก์ชันใหม่ "Fr" คือฟังก์ชันวนซ้ำข้างขวา
 <math>F_r(\mathbf{a}_{0,k})= 
a_0, &k=1\\
f(a_0, F_r(\mathbf{a}_{1,k})), &k>1
\end{cases}</math>
ถ้าหาก "f" มีสมบัติการเปลี่ยนหมู่ ดังนั้น "Fl" = "Fr" เป็นฟังก์ชันหรือการดำเนินการทวิภาคที่วนซ้ำได้ทั้งสองข้าง
ถ้า "f" มีเอกลักษณ์ซ้ายเพียงตัวเดียวคือ "e" ดังนั้นนิยามของ "Fl" สามารถปรับเปลี่ยนให้สามารถใช้ได้บนลำดับว่าง โดยนิยามให้ค่าของ "Fl" บนลำดับว่างเท่ากับ "e" ทำนองเดียวกันกับ "Fr" เมื่อ "f" มีเอกลักษณ์ขวาเพียงตัวเดียว ตัวอย่างเช่น ผลรวมว่างและผลคูณว่าง จะมีค่าเท่ากับ 0 และ 1 ซึ่งเป็นเอกลักษณ์การบวกและการคูณตามลำดับ
หม่อมเจ้าทองคำเปลว ทองใหญ่

หม่อมเจ้าทองคำเปลว ทองใหญ่ (1 เมษายน พ.ศ. 2455 – 23 กรกฎาคม พ.ศ. 2553) เป็นพระโอรสลำดับที่ 22 ในพระเจ้าบรมวงศ์เธอ กรมหลวงประจักษ์ศิลปาคม ประสูติแต่หม่อมนวม ทองใหญ่ ณ อยุธยา มีโสทรเชษฐาและโสทรเชษฐภคินี 8 องค์
การศึกษา.
หม่อมเจ้าทองคำเปลวทรงสำเร็จการศึกษาระดับชั้นมัธยมศึกษาจากโรงเรียนเทพศิรินทร์ หลังจากนั้นทรงเข้าศึกษาต่อยังคณะรัฐศาสตร์ จุฬาลงกรณ์มหาวิทยาลัย (รัฐศาสตร์รุ่นแพแตก) เริ่มมาจากในปี พ.ศ. 2476 ได้มีการประกาศใช้พระราชบัญญัติมหาวิทยาลัยวิชาธรรมศาสตร์และการเมือง พ.ศ. 2476 ซึ่งมาตรา 5 แห่งพระราชบัญญัติว่าให้โอนคณะนิติศาสตร์และรัฐศาสตร์ ในจุฬาลงกรณมหาวิทยาลัย ตลอดจนทรัพย์สินและงบประมาณของคณะเหล่านั้นมาขึ้นต่อมหาวิทยาลัยนี้ก่อน และในวันที่ 1 เมษายน พ.ศ. 2477 คณะรัฐศาสตร์แห่งจุฬาลงกรณมหาวิทยาลัยได้สิ้นสภาพความเป็นคณะลง ในขณะนั้นนิสิตคณะรัฐศาสตร์จุฬาฯ ซึ่งกำลังศึกษาอยู่ปีที่ 2 จึงต้องไปเรียนต่อที่คณะรัฐศาสตร์ มหาวิทยาลัยวิชาธรรมศาสตร์และการเมือง ดังที่คุณชะลอ วนะภูติ ได้บันทึกไว้ว่า 
<templatestyles src="แม่แบบ:คำพูด/style.css" />"การที่เราเรียน ๆ อยู่ดี ๆ แล้วมีประกาศทางราชการให้ยุบคณะที่จุฬาลงกรณ์มหาวิทยาลัย ทั้ง ๆ ที่เรียนค้างอยู่และไปยุบเอารุ่นพี่ปีสองแล้วเข้าด้วยกันเช่นนี้ ต่อมาพวกเราทั้งหมดถูกลอยแพจึงมีผู้ขนานนามว่านักเรียน รัฐศาสตร์รุ่นแพแตก คือแตกเหมือนแพ แตกแล้วลอยเปะปะไปทั่วแผ่นดิน"
การทรงงาน.
หลังจากสำเร็จการศึกษา หม่อมเจ้าทองคำเปลวทรงเข้ารับราชการที่กระทรวงมหาดไทย และทรงดำรงตำแหน่งนายอำเภอและผู้ว่าราชการจังหวัดหลายจังหวัดด้วยกัน ประกอบไปด้วย นายอำเภอภูเขียว จังหวัดชัยภูมิ นายอำเภอเบตง จังหวัดยะลา และดำรงตำแหน่งผู้ว่าราชการจังหวัด ได้แก่ ผู้ว่าราชการจังหวัดจันทบุรี (13 กุมภาพันธ์ พ.ศ. 2501 - 28 กันยายน พ.ศ. 2507) และผู้ว่าราชการจังหวัดสงขลา (1 ตุลาคม พ.ศ. 2507 - 30 กันยายน พ.ศ. 2515) 
นอกจากนี้หม่อมเจ้าทองคำเปลวยังทรงดำรงตำแหน่งเป็นคณะกรรมการแรกเริ่มก่อตั้งมูลนิธิเฉลิมพระเกียรติพระบาทสมเด็จพระจอมเกล้าเจ้าอยู่หัว ในตำแหน่งคณะกรรมการที่ปรึกษา จนกระทั่งถึงชีพิตักษัยเมื่อวันที่ 23 กรกฎาคม พ.ศ. 2553 
หม่อมเจ้าทองคำเปลว ทองใหญ่ เสกสมรสกับ หม่อมอรพินท์ ทองใหญ่ ณ อยุธยา มีโอรสธิดา 3 คน คือ 
หม่อมเจ้าทองคำเปลว ทองใหญ่ ได้รับพระราชทานพระยศกองอาสารักษาดินแดน เป็นนายกองโท ขณะทรงดำรงตำแหน่งนายอำเภอเบตง จังหวัดยะลา เมื่อวันที่ 10 มิถุนายน พ.ศ. 2500 และได้รับพระราชทานยศ นายกองเอก เมื่อวันที่ 26 มีนาคม พ.ศ. 2506 
ในขณะที่ทรงดำรงตำแหน่งผู้ว่าราชการจังหวัดสงขลา หม่อมเจ้าทองคำเปลว ทองใหญ่ ได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานพระสมเด็จจิตรลดา และทรงนำติดพระองค์ตลอดมา
สิ้นชีพิตักษัย.
หม่อมเจ้าทองคำเปลว ทองใหญ่ สิ้นชีพิตักษัยเมื่อวันที่ 23 กรกฎาคม พ.ศ. 2553 สิริชันษา 98 ปี บำเพ็ญกุศลศพที่ศาลา 10 วัดมกุฏกษัตริยารามราชวรวิหาร นับเป็นหม่อมเจ้าองค์สุดท้ายของ
สุริยนันทนา สุจริตกุล

ท่านผู้หญิงสุริยนันทนา สุจริตกุล (เดิม: หม่อมเจ้าสุริยนันทนา สุริยง; 7 สิงหาคม พ.ศ. 2456 — 4 สิงหาคม พ.ศ. 2557) เป็นพระธิดาในพระเจ้าบรมวงศ์เธอ กรมหมื่นไชยาศรีสุริโยภาส ประสูติแต่หม่อมเรณี สุริยง ณ อยุธยา
ประวัติ.
ท่านผู้หญิงสุริยนันทนา สุจริตกุล หรือ ฐานันดรศักดิ์เดิมคือ "หม่อมเจ้าสุริยนันทนา สุริยง" มีพระนามลำลองว่า "ท่านหญิงน้อย" เป็นพระธิดาในพระเจ้าบรมวงศ์เธอ กรมหมื่นไชยาศรีสุริโยภาส ประสูติแต่หม่อมเรณี สุริยง ณ อยุธยา บุตรีของร้อยเอก ไมเคิล ฟุสโก ชาวอเมริกันเชื้อสายอิตาลี ครูแตรในกรมทหารแตรมะรีน โดยหม่อมเรณี (Renée Fusco) มีฝาแฝดชื่อ หม่อมเรณิ (Reni Fusco) ซึ่งเป็นหม่อมในพระเจ้าบรมวงศ์เธอ กรมหมื่นไชยาศรีสุริโยภาส เช่นกัน หม่อมเจ้าสุริยนันทนามีพระอนุชาร่วมหม่อมมารดา 1 องค์ คือ หม่อมเจ้าสุริยทัตรังสรรค์ สุริยง เมื่อทรงพระเยาว์หม่อมเจ้าสุริยนันทนาได้เสด็จไปประทับกับสมเด็จพระศรีสวรินทิราบรมราชเทวี พระพันวัสสาอัยยิกาเจ้า ณ วังสระปทุม และทรงเข้าศึกษาที่โรงเรียนราชินี หลังสำเร็จการศึกษาได้รับราชการเป็นครูสอนที่โรงเรียนราชินีบน
หม่อมเจ้าสุริยนันทนา ได้ขอพระราชทานกราบบังคมทูลลาออกจากฐานันดรศักดิ์แห่งพระราชวงศ์ เมื่อวันที่ 5 กันยายน พ.ศ. 2485 เพื่อสมรสกับจิตติ สุจริตกุล ซึ่งเป็นอดีตเอกอัครราชทูต และอดีตรัฐมนตรีช่วยว่าการกระทรวงการต่างประเทศ (ประเทศไทย) มีโอรส 1 คน คือ ไกรจิตต์ สุจริตกุล สมรสกับพัลลภา สุจริตกุล (สกุลเดิม หงสกุล) มีบุตรสองคน คือ โสภณา สุจริตกุล และศักดิ์สุริยง สุจริตกุล
หลังการสมรส ท่านผู้หญิงสุริยนันทนาได้ช่วยเหลือสามีที่ปฏิบัติราชการในตำแหน่งเอกอัครราชทูตในหลายประเทศ รวมถึงอดีตปลัดกระทรวงการต่างประเทศ และอดีตรัฐมนตรีช่วยว่าการกระทรวงการต่างประเทศ รวมทั้งเคยถวายงานสมเด็จพระศรีนครินทราบรมราชชนนี เมื่อครั้งประทับอยู่ที่ประเทศสวิตเซอร์แลนด์ และได้รับพระมหากรุณาธิคุณให้เป็นผู้แทนพระองค์ในการปฏิบัติพระราชกรณียกิจต่าง ๆ
ปัจฉิมวัยและอนิจกรรม.
เมื่อปี พ.ศ. 2545 ท่านผู้หญิงสุริยนันทนา สุจริตกุล ประชวรด้วยโรคชราและสมองเสื่อม โดยศาลเยาวชนและครอบครัวกลางจึงมีคำสั่งให้ท่านผู้หญิงสุริยนันทนาเป็นบุคคลไร้ความสามารถ และให้ศักดิ์สุริยงผู้เป็นนัดดาทำการอนุบาล ท่านผู้หญิงสุริยนันทนา สุจริตกุล ถึงแก่อนิจกรรมด้วยโรคปัปผาสะบวม เมื่อวันที่ 4 สิงหาคม พ.ศ. 2557 สิริพระชันษา 100 ปี นับเป็นพระราชนัดดาชั้นหม่อมเจ้าในพระบาทสมเด็จพระจุลจอมเกล้าเจ้าอยู่หัวที่มีพระชันษาสูงที่สุด ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานน้ำหลวงอาบศพ พระราชทานโกศราชวงศ์ ฉัตรเครื่องสูงทองแผ่ลวดตั้งประดับ ณ วัดมกุฏกษัตริยารามราชวรวิหาร และ พระราชทานพระพิธีธรรมสวดพระอภิธรรมศพ มีกำหนด 7 คืน ตั้งแต่วันที่ 6 ถึง 11 สิงหาคม พ.ศ. 2557
เมื่อวันที่ 26 ตุลาคม พ.ศ. 2557 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพ ท่านผู้หญิงสุริยนันทนา สุจริตกุล ณ เมรุหน้าพลับพลาพิเศษ วัดมกุฏกษัตริยารามราชวรวิหาร
เพนน์ แบดจ์ลีย์

เพนน์ เดย์ตัน แบดจ์ลีย์  เกิดเมื่อวันที่ 1 พฤศจิกายน ค.ศ. 1986 เป็นนักแสดงชาวอเมริกัน เป็นที่รู้จักในบทบาท แดน ฮัมฟรีย์ ในละครซีรีส์ชุด "แสบใสไฮโซ"
ชีวิตช่วงแรก.
แบดจ์ลีย์ เกิดในบัลติมอร์ รัฐแมริแลนด์ ในวัยเด็กเขาใช้ชีวิตระหว่างริชมอนด์ เวอร์จิเนียและซีแอตเทิล วอชิงตัน เขาเข้าเรียนที่สถาบันชาลส์ไรต์ ในทาโคมา วอชิงตัน และเข้าร่วมในโรงละคร Seattle Children's Theatre เขาเริ่มทำงานพากย์เสียงให้กับสถานีวิทยุเด็ก
ในวัย 11 ปี แบดจ์ลีย์ ย้ายไปอยู่กับแม่เขาที่ฮอลลีวูดและเริ่มต้นอาชีพการแสดง เขายังเป็นเพื่อนร่วมโรงเรียนกับนักแสดงสาวและนักแสดงร่วมในอนาคต เบลค ไลฟ์ลี เมื่ออายุ 17 ปี หลังจากศึกษาจบจากแซนตาโมนิกาคอลเลจ เขาเข้าศึกษาที่ มหาวิทยาลัยเซาเทิร์นแคลิฟอร์เนีย ที่เขาต้องยืดเวลาเข้าเพราะติดภารกิจหลายอย่าง
อาชีพ.
แบดจ์ลีย์ มีเครดิตงานครั้งแรกในงานให้เสียงกับวิดีโอเกม "มาริโอกอล์ฟ 64" ในปี 1999 ถึงแม้เขาจะไม่เคยเล่นกอล์ฟก็ตาม เขายังให้เสียงต่อในปี 2000 กับเกม "มาริโอ้เทนนิส 64" ส่วนด้านการแสดง เขาได้เครดิตการแสดงครั้งแรกในตอนหนึ่งของ " Will & Grace" และยังปรากฏตัวในรายการอย่าง "Daddio, The Brothers Garcia" และ "What I Like About You" เขายังปรากฏตัวใน "John Tucker Must Die" แสดงเป็นสก็อต ทักเกอร์ โดยภาพยนตร์เรื่องนี้เปิดตัวในสุดสัปดาห์ด้วยรายได้รวม $14.3 ล้านดอลลาร์สหรัฐ ติดอันดับ 3 บนตารางบ็อกซ์ออฟฟิศ
สร้างชื่อ.
แบดจ์ลีย์เป็นที่รู้จักครั้งแรกในบท ฟิลิป แชนเซลเลอร์ ที่ 4 ในละครน้ำเน่าเรื่อง The Young and the Restless (2000 - 2001) เขายังได้รับการเสนอชื่อเข้าชิงรางวัลยังอาร์ทิสต์ ในสาขาการแสดงยอดเยี่ยมประเภทซีรีส์ในเวลากลางวัน
ในปี 2002 เขาแสดงในซีรีส์ "Do Over" รับบทเป็น โจเอล ลาร์เซน หนุ่มวัย 34 ปี ที่ได้รับโอกาสครั้งที่ 2 ที่จะได้ชีวิตกลับคืนมา ซีรีส์ฉายรอบปฐมทัศน์ทางช่อง WB Television Network เขายังไปร่วมเปิดตัวของโชว์นี้ในรายการ "ทูไนต์โชว์วิธเจย์เลโน" แต่ซีรีส์ ก็ได้ยกเลิก ไม่ได้ฉายเต็มฤดูกาล ต่อมาแบดจ์ลีย์ปรากฏตัวใน "Drive-Thru" รับบทบาทเป็น แวน ร่วมแสดงกับ ลีจตัน มีสเตอร์
เขาเริ่มเป็นที่รู้จักกว้างขวางขึ้นจากผลงานแสดงชิ้นต่อไปในบท แซม ทันนีย์ ใน "The Mountain" (2004 - 2005) แต่ก็ได้ยกเลิกไปหลังจากออกฉายฤดูกาลแรก และก็เกิดเช่นเดียวกันกับซีรีส์ "The Bedford Diaries" ที่เขารับบทแสดงนำ 
ซีรีส์เรื่องถัดมาคือ "แสบใสไฮโซ" ที่แบดจ์ลีย์รับบทเป็นแดน ฮัมฟรีย์ ลูกชายของอดีตร็อกสตาร์ในยุคทศวรรษ 1990 ที่ชื่อ รูฟัส ฮัมฟรีย์ (แมททิว เซทเทิล) เขาแสดงเป็นคนที่ชื่นชอบในสาวจากอัปเปอร์อีสต์ไซด์ ที่ชื่อ เซเรนา แวน เดอร์ วูดเซน (เบลค ไลฟ์ลี) เป็นซีรีส์ที่เกี่ยวกับชีวิตของสังคมวัยรุ่น ที่โตมาในอัปเปอร์อีสต์ไซด์ในนิวยอร์ก ที่มีเนื้อหาเกี่ยวข้องกับเพศสัมพันธ์ ยาเสพติด และปัญหาวัยรุ่นต่าง ๆ
เขายังจะได้ร่วมแสดงในภาพยนตร์ทำใหม่ในปี 1987 เรื่อง "The Stepfather"
ชีวิตส่วนตัว.
ปลายปี 2007 มีรายงานออกมาว่า แบดจ์ลีย์เดทอยู่กับนักแสดงร่วมใน "แสบใสไฮโซ" และเป็นเพื่อนร่วมชั้นเรียนในวัยเด็ก เบลค ไลฟ์ลี ต่อมาพฤษภาคม 2006 นิตยสารพีเพิล ตีพิมพ์รูปของทั้งคู่ จูบกันในขณะพักผ่อนอยุ่ที่ประเทศเม็กซิโก ซึ่งทั้งคู่ก็เริ่มเปิดเผยความสัมพันธ์มากขึ้น
เดือนตุลาคม 2008 แบดจ์ลีย์ ปรากฏตัวพร้อมไลฟ์ลีในแคมเปญโฆษณาของ MoveOn.org ในการสนับสนุนผู้สมัครประธานาธิบดี บารัก โอบามา
จดหมายแนะนำตัว

จดหมายแนะนำตัว  คือจดหมายที่เขียนขึ้นเพื่อการแนะนำตัวเองและแนบไปพร้อมกับเอกสารอื่น เช่น เรซูเม
สำหรับการสมัครงาน.
ผู้ที่มีความประสงค์จะหางานทำมักจะส่งเรซูเมหรือใบสมัครงานไปพร้อมกับจดหมายแนะนำตัวเพื่อให้นายจ้างที่ต้องการจะทำงานด้วย หรือผู้จัดหางาน สำหรับนายจ้าง จดหมายแนะนำตัวมีประโยชน์ในการคัดแยกผู้สมัครที่ต้องการ โดยการมองถึงความสนใจและความตั้งใจที่จะทำงานของผู้สมัคร รวมไปถึงทักษะการเขียนของผู้สมัครด้วย
จดหมายแนะนำตัวมี 3ประเภทดังนี้
รูปแบบ.
โดยทั่วไปแล้ว จดหมายแนะนำตัวมีความยาวไม่เกิน 1 หน้ากระดาษ แบ่งได้ 4ส่วนคือ พาดหัว, เกริ่นนำ, เนื้อความ และส่วนท้าย
แมต ฮาร์ดี

แมทธิว มัวร์ ฮาร์ดี (Matthew Moore Hardy) เป็นนักมวยปล้ำอาชีพชาวอเมริกันที่รู้จักกันดีในนาม แมต ฮาร์ดี (Matt Hardy) เกิดวันที่ 23 กันยายน ค.ศ. 1974 ที่แคเมรอน, นอร์ทแคโรไลนา สหรัฐอเมริกา จากครอบครัวกิลเบิร์ตและรูบี มัวร์ ฮาร์ดี เขามีน้องชายคนเดียวคือเจฟฟ์ ฮาร์ดี และเป็นคู่แท็กทีมในนามฮาร์ดี บอยซ์
ประวัติ.
แมตได้เซ็นสัญญากับWWEในปี1998 เคยได้แชมป์ ECW 1 สมัย และแชมป์ยูเอส ปี2009 แมตได้ทะเลาะกับเจฟฟ์แล้วก็ทำให้เจฟฟ์เสียแชมป์ WWEให้เอดจ์ และทั้งคู่ต้องเจอกันในเรสเซิลเมเนีย ครั้งที่ 25ในเอ็กซ์ตรีมรูลส์แมตช์โดยแมตเอาชนะไปได้ แต่ว่าในแบคแลช (2009)แมตก็พ่ายแพ้ให้กับเจฟฟ์ใน "I Quit Match" ก่อนจะลาออกจาก WWE ในปี 2010 และได้ย้ายไปสังกัดTNAในเวลาต่อมา
วันที่ 20 สิงหาคม 2011 แมตได้ถูกออกจาก TNA เนื่องจากมีเรื่องการจับกุม DWI ที่เกิดขึ้นก่อนหน้านี้ว่าในวันเดียวกัน ในวันที่ 1 กันยายน 2011 แมตประกาศลาออกจากมวยปล้ำเต็มเวลาเนื่องจากมีการบาดเจ็บ ในปี 2014 แมตได้กลับมา TNA และได้คว้าแชมป์โลก TNAในปีต่อมา ในปี 2016 แมตได้ใช้กิมมิค Broken ในต้นปี 2017 ทั้งแมตและเจฟฟ์ได้หมดสัญญากับ TNA และไปปล้ำอยู่ ROH เป็นเวลาสั้นๆ
ในเรสเซิลเมเนีย ครั้งที่ 33 เดือนเมษายน 2017 แมตและเจฟฟ์ได้กลับมา WWE และคว้าแชมป์รอว์แท็กทีม WWEแบบไต่บันไดสี่เส้า ก่อนเสียให้ซีซาโรและเชมัส ในปลายปี 2017 แมตได้ใช้กิมมิค Woken และเปิดศึกกับเบรย์ ไวแอ็ตต์ก่อนจะจบศึกลงในแมตช์ Ultimate Deletion ที่บ้านของแมต The Hardy Compound โดยแมตเป็นฝ่ายชนะและจัดการเบรย์ตกทะเลสาบ Lake of Reincarnation ในเรสเซิลเมเนีย ครั้งที่ 34แมตได้เป็นผู้ชนะชิงถ้วย André the Giant Memorial Battle Royal ครั้งที่ 5 โดยการช่วยเหลือจากเบรย์ จากนั้นทั้งสองได้ร่วมทีมกันคว้าแชมป์รอว์แท็กทีมมาได้ก่อนเสียให้ B-Team ในปี 2019 ได้คว้าแชมป์สแมคดาวน์แท็กทีม WWEร่วมกับเจฟฟ์ ในเดือนมีนาคม 2020 แมตได้หมดสัญญากับ WWE และเซ็นกับ AEW
ครีป (เพลงเรดิโอเฮด)

"ครีป"  เป็นซิงเกิลของ เรดิโอเฮด ออกจำหน่าย ในปี พ.ศ. 2535 เขียนขึ้นโดยทอม ยอร์ก อยู่ในผลงานอัลบั้มแรกของวง ในชื่อชุด "Pablo Honey" (2536) ในระยะแรกที่ออกขาย "ครีป" ไม่ประสบความสำเร็จในด้านอันดับเพลง จนออกอีกครั้งในปี พ.ศ. 2536 ก็ทำให้เป็นเพลงนิยมไปทั้งโลก
เลสเตอร์

เลสเตอร์ (สะกดย่อ: -tɚ; "แลสเตอร์") เป็นนครและเขตสภาเอกรูปในภาคมิดแลนด์สตะวันออกของประเทศอังกฤษ และเป็นเมืองหลวงของเทศมณฑลเลสเตอร์เชอร์ เมืองตั้งอยู่บนฝั่งแม่น้ำซอร์และอยู่ใกล้กับขอบตะวันออกของเขตป่าสงวนแห่งชาติ เมืองตั้งอยู่ทางทิศตะวันออกเฉียงเหนือของเบอร์มิงแฮมและคอเวนทรี อยู่ทางทิศใต้ของนอตทิงแฮม และอยู่ทางทิศตะวันตกของปีเตอร์โบโร
เขตการปกครองของเลสเตอร์มีประชากรเมื่อกลางปี 2016 ทั้งสิ้น 348,300 คน ซึ่งเพิ่มขึ้นจากเมื่อปี 2011 (329,839) ประมาณ 18,500 คน (ร้อยละ 5.%) ทำให้เลสเตอร์เป็นเทศบาลที่มีประชากรมากเป็นอันดับที่สองของภาคมิดแลนด์สตะวันออก และเป็นเขตเมืองที่มีประชากรมากเป็นอันดับที่ 11 ของอังกฤษและมากเป็นอันดับที่ 13 ของสหราชอาณาจักร
เลสเตอร์เป็นจุดเชื่อมต่อของทางรถไฟสองสายหลัก ได้แก่ สายหลักมิดแลนด์ซึ่งวิ่งในแนวเหนือ-ใต้ และสายครอสคันทรีซึ่งวิ่งในแนวตะวันออก-ตะวันตกจากเบอร์มิงแฮมไปยังลอนดอนสแตนสเต็ด เช่นเดียวกันกับการเป็นจุดตัดผ่านระหว่างมอเตอร์เวย์สาย M1 และ M69 และทางหลวงสาย A6 และ A46 เลสเตอร์เป็นที่ตั้งของสโมสรฟุตบอลเลสเตอร์ซิตีและสโมสรรักบี้เลสเตอร์ไทเกอส์
จาเรด เลโท

จาเรด โจเซฟ เลโท (นามสกุลอ่านว่า "-toh"; เกิด 26 ธันวาคม ค.ศ. 1971) เป็นนักแสดงและนักดนตรีชาวอเมริกัน เป็นที่รู้จักจากวิธีการแสดงในหลายบทบาท เขาได้รับคำชื่นชมมากมายตลอดสามทศวรรษ รวมถึง Academy Award และ Golden Globe Award นอกจากนี้ เขายังเป็นที่ยอมรับจากความสามารถทางดนตรีและบุคลิกแปลกประหลาดบนเวทีของเขาในฐานะนักร้องนำของวงดนตรีร็อก เทอร์ตีเซคันส์ทูมาส์
หลังเริ่มอาชีพในรายการโทรทัศน์ "My So-Called Life" (1994) เลโทเปิดตัวในภาพยนตร์ "How to Make an American Quilt" (1995) และได้รับความสนใจอย่างมากจากผลงานการแสดงของเขาใน "Prefontaine" (1997) หลังเล่นบทบาทเสริมใน "The Thin Red Line" (1998), "Fight Club" (1999), "Girl, Interrupted" (1999) และ "American Psycho" (2000) เขาได้รับเสียงชื่นชมจากการเป็นนักแสดงนำเป็น drug addict ใน "Requiem for a Dream" (2000) จากนั้นเขาจึงเริ่มเน้นไปด้านดนตรีมากกว่าเดิม แต่กลับมาเล่นการแสดงใน "Panic Room" (2002), "Alexander" (2004), "Lord of War" (2005), "Chapter 27" (2007) และ "Mr. Nobody" (2009)
เลโทเป็นนักร้องนำ นักดนตรีที่เล่นเครื่องดนตรีหลายชนิด และนักแต่งเพลงหลักของวงเทอร์ตีเซคันส์ทูมาส์ ซึ่งเป็นวงที่เขาตั้งขึ้นใน ค.ศ. 1998 ร่วมกับแชนนอน เลโท พี่ชายของเขา "30 Seconds to Mars" (2002) อัลบั้มเปิดตัว ได้รับคำวิจารณ์ในเชิงบวก แต่ประสบความสำเร็จทางการค้าได้จำกัด "A Beautiful Lie" (2005) อัลบั้มที่สอง นำวงเข้าสู่สาธารณะ และ "This Is War" (2009) กับ "Love, Lust, Faith and Dreams" (2013) ประสบความสำเร็จทั้งในด้านคำวิจารณ์และรายได้ วงนี้ขายอัลบั้มได้มากกว่า 15 ล้านฉบับทั่วโลก
สเตอร์ลิง (แก้ความกำกวม)

สเตอร์ลิง (Sterling) อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เบลก ไลฟ์ลี

เบลก คริสตีนา ไลฟ์ลี  เกิดเมื่อวันที่ 25 สิงหาคม ค.ศ. 1987 เป็นนักแสดงชาวอเมริกัน เบลกมีชื่อเสียงจากการรับบทเป็น "เซรีนา แวน เดอ วูดเซน" ในละครชุดทางโทรทัศน์เรื่อง "แสบใสไฮโซ"  และยังมีผลงานภาพยนตร์ในเรื่อง "กางเกงมหัศจรรย์"  ทั้ง 2 ภาคอีกด้วย
เบลกมีผลงานในวงการบันเทิงครั้งกับภาพยนตร์เรื่อง "แซนด์แมน" ในปี ค.ศ. 1998 ก่อนจะเป็นที่รู้จักในวงกว้างมากยิ่งขึ้นจากการรับบท บริดเจ็ต ใน "กางเกงมหัศจรรย์" ซึ่งจากบทนี้ ทำไห้เธอได้ถูกเสนอชื่อเข้าชิงรางวัลทีนชอยส์อวอร์ดสอีกด้วย เบลกมีผลงานอีกครั้งในละครชุดแนวดราม่าสำหรับวัยรุ่น เรื่อง "แสบใสไฮโซ" โดยเธอรับบทเป็น "เซรีนา แวน เดอ วูดเซน" วัยรุ่นในสังคมชั้นสูงของนิวยอร์กซิตี้ ในปี 2015 เธอรับบทเป็น อดาไลน์ โบว์แมน ในภาพยนตร์เรื่อง "อดาไลน์ หยุดเวลา รอปาฏิหาริย์รัก"
ปัจจุบันเบลกแต่งงานกับ ไรอัน เรย์โนลด์ส โดยจัดพิธีขึ้นที่ Boone Hall Plantation ในเมืองเม้าท์เพรสเซินท์ รัฐเซาธ์แคโรไลน่า
ปูเสฉวนบก

ปูเสฉวนบก  เป็นปูเสฉวนในสกุล "Coenobita" (มาจากคำในภาษาละตินว่า coenobivm และคำในภาษากรีกโบราณว่า แปลว่า "ชีวิตในประชาคม, อาราม") มีทั้งหมด 15 ชนิด ขนาดโตเต็มที่ประมาณ 5 นิ้ว มีรูปร่างหน้าตาคล้ายปูเสฉวนทั่วไป และอาศัยอยู่ในเปลือกหอย แต่ไม่สามารถที่จะอาศัยอยู่ในน้ำได้ เนื่องจากระบบการหายใจถูกพัฒนาให้รับออกซิเจนโดยตรง ถ้าลงไปในน้ำจะสำลักน้ำตายได้เหมือนปูมะพร้าว ("Birgus latro") แต่จะลงไปกินน้ำทะเลเพื่อต้องการเกลือแร่ อีกทั้งยังต้องการน้ำจืดอีกด้วย
ปูเสฉวนบกมีถิ่นกำเนิดที่ทวีปอเมริกาเหนือ, ทะเลแคริบเบียน, หมู่เกาะเบอร์มิวดา, ออสเตรเลีย และอินโดนีเซีย จะอาศัยอยู่บนบกหรือในป่าริมชายทะเล กินอาหารจำพวกซากพืช ซากสัตว์เหมือนปูเสฉวนทั่วไป
ปัจจุบันปูเสฉวนบกกำลังได้รับความนิยมในฐานะเป็นสัตว์เลี้ยง โดยเฉพาะในสหรัฐอเมริกา ซึ่งผู้เลี้ยงนิยมใช้สีทาบนเปลือกหอยให้เป็นสีสันและลวดลายต่าง ๆ แต่เป็นปูที่ค่อนข้างมีความยุ่งยากในการเลี้ยง เนื่องจากถึงแม้ว่าจะอาศัยอยู่บนบกก็ตาม แต่ในสถานที่เลี้ยงต้องใช้ความชุ่มชื้นด้วย และปูพื้นด้วยกรวดทรายและขอนไม้หรือมะพร้าวผุ และมีความจำเป็นต้องใช้แคลเซียมเพื่อเป็นแร่ธาตุด้วย ไม่เช่นนั้นอาจตายได้
ดูเพิ่ม.
[[หมวดหมู่:แม่แบบคอมมอนส์หมวดหมู่ไม่มีข้อมูลบนวิกิสนเทศ]]
ปลาหมอบัตเตอร์

ปลาหมอบัตเตอร์ (ชื่อวิทยาศาสตร์: "Heterotilapia buttikoferi") ปลาน้ำจืดชนิดหนึ่ง ในวงศ์ปลาหมอสี (Cichlidae) มีรูปร่างคล้ายปลานิล ("Oreochromis niloticus") หรือปลาทิลอาเพียชนิดอื่น ซึ่งเคยอยู่ร่วมกันในสกุล "Tilapia" มาก่อน ซึ่งปัจจุบันเป็นชื่อพ้อง
จัดเป็นปลาในวงศ์ปลาหมอสีชนิดหนึ่งที่มีขนาดใหญ่ มีสีสันลวดลายสวยงาม ลำตัวเป็นเส้นขีดสีคล้ำพาดขวางตลอดทั้งตัวสีเหลืองหรือขาว สามารถปรับเปลี่ยนสีได้ตามอารมณ์และสภาวะแวดล้อม
มีขนาดโตเต็มที่ประมาณ 40 เซนติเมตร โดยลายจะจางลงไปเมื่อปลาโตเต็มที่ มีถิ่นกำเนิดในทวีปแอฟริกาแถบตะวันตก และพบมากที่สุดที่ประเทศไลบีเรีย มีอุปนิสัยค่อนข้างดุร้าย ก้าวร้าว 
สำหรับในประเทศไทย ปลาหมอบัตเตอร์นับว่าเป็นปลาหมอสีที่มีราคาถูก จึงมีผู้เลี้ยงแล้วนำไปปล่อยลงแหล่งน้ำธรรมชาติมากมาย จนกลายเป็นชนิดพันธุ์ต่างถิ่นชนิดหนึ่งไปแล้ว เช่นเดียวกับปลานิล
บีฟเค้ก

บีฟเค้ก  หรือ ชายกล้ามใหญ่ เป็นคำที่ใช้เรียกการเปลือยหรือกึ่งเปลือยของชายเพื่ออวดสรีระ และยังหมายถึง การแบ่งประเภท ลักษณะบุคคล มักใช้กับผู้ชายที่มีแรงดึงดูดทางเพศสูง ที่มีรูปร่างดีแต่ความหมายนี้ก็ยังขยายรวมถึงคนที่สนใจในการฟิตเนส เพาะกาย และยกน้ำหนัก
นักแสดง.
นักแสดงในลักษณะบีฟเค้ก มีใช้ไม่นานไปกว่าการใช้คำว่า ชีสเค้ก ของนักแสดงหญิง อย่างไรก็ตามในต้นทศวรรษ 1920 ก็มีภาพถ่ายดาราอย่าง รูดอล์ฟ วาเลนทิโน และเรมอน โนวาร์โร ที่มีรูปร่างดี ภาพถ่ายรูปร่างดารารูปร่างดีก็ยังมีน้อยอยู่ในช่วงต้นของยุคถ่ายภาพ นอกเหนือจากดาราภาพยนตร์อย่าง จอห์นนี วีสมิวเลอร์ (ทาร์ซาน) และบัสเตอร์ แครบบ์ จนในทศวรรษ 1940 การถ่ายภาพเปลือยด้านบนเริ่มสูงขึ้น อย่างเช่นดาราหน้าตาหล่อ ๆ อย่าง ไทรอน พาวเวอร์ล, กาย เมดิสัน, สเตอริง เฮย์เดน และวิกเทอร์ มาชัวร์ และในทศวรรษ 1950 ก็เริ่มมีภาพยนตร์ นิตยสาร ที่มีฉากวิ่ง ใส่กางเกงว่ายน้ำ อย่างเช่นนักแสดงอย่าง โทนี เคอร์ทิส, ร็อก ฮัดสัน, แท็บ ฮันเตอร์, เจฟฟ์ แชนด์เลอร์, โรเบิร์ต คอนราด และ โรเบิร์ต แว็กเนอร์ ในชวงนี้ยังเป็นยุคการเติบโตของนิตยสารเพาะกาย ที่ได้รับความนิยมต่อเนื่องมาจนปัจจุบัน เช่นเดียวกับหนังนักกล้าม ก็มีดาราอย่าง สตีฟ รีฟส์ ที่มักจะถอดเสื้อ ในภาพยนตร์ต่อสู้และผจญภัย
นักแสดงอื่นที่มีโอกาสได้ถ่ายแบบบีฟเค้ก อย่างเช่น เออร์รอล ฟลีน, โรเบิร์ต เทย์เลอร์, จอห์น เพย์น, เจฟฟรีย์ ฮันเตอร์, โรรี คาลเฮาน์, ปีเตอร์ ลูปัส, ร็อด เทย์เลอร์ และโจ ดาลเลสอันโดร และในบางภาพยนตร์ของเอลวิส เพรสลีย์ ก็มีฉากเปลือยอก
1970 ถึงปัจจุบัน.
ตั้งแต่ทศวรรษ 1970 นักแสดงอย่าง แซม เจ. โจนส์, ทอม เซลเลก, มาร์ก ฮาร์มอน, วิกเทอร์ เว็บสเตอร์, หรืออดีตนายแบบกางเกงใน คาลวินไคลน์ แอนโทนิโอ ซาบาโต จูเนีย และปีเตอร์ สตีล ก็ถ่ายภาพในลักษณะบีฟเค้ก ในทศวรรษ 1970 ถือเป็นยุคทองของบีฟเค้ก กับการออกครั้งแรกของนิตยสารเพลย์เกิร์ล ที่มีภาพเปลือยเต็มตัวผู้ชาย และนิตยสารคอสโมโพลิแทน กับภาพกึ่งเปลือย ที่มีนักแสดงอย่าง เบิร์ต เรย์โนลดส์ และความนิยมเพิ่มขึ้นของอุตสาหกรรมหนังโป๊ ที่ทำให้เพิ่มฐานผู้บริโภคไปสู่ทั้งในนิตยสารและภาพยนตร์
ทุกวันนี้ ถือว่าเป็นเรื่องปกติที่จะเห็นการถ่ายแบบแบบบีฟเค้ก ในเหล่าบรรดาชายเซ็กซ์ซิมโบลของวงการอย่าง นักแสดง แบรด พิตต์ และฮิวจ์ แจ็กแมน ที่ขึ้นปกในนิตยสารในนิตยสารยั่วยวนของผู้หญิง ขณะที่นักแสดงและนายแบบทั้งหลายก็ถ่ายภาพที่เข้มครึมน้อยลง
ในสื่อโฆษณา นายแบบบีฟเค้ก ก็ได้รับความนิยมในโฆษณาที่ประกอบด้วยฉากร้อนแรง อย่างเช่นโฆษณาโดยดาราอังกฤษ นิก คาเมน ที่ได้รับความนิยมในปี 1985 ในโฆษณาลีวายส์ ชุด "Launderette" ที่เขาถอดเสื้อผ้าออกเพื่อทำลายให้กับกางเกงยีนส์ปี 1950 ในร้านซักผ้าสาธารณะ ที่เขารอในกางเกงบ็อกเซอร์ตัวเดียว ภาพยนตร์โฆษณาตัวนี้ได้รับเลือกเป็น หนึ่งใน 100 โฆษณาโทรทัศน์ที่ดีที่สุด ในปี 2000 และในโฆษณาอื่น ๆ ก็ยังมีการเปลือยอก หรือแม้กระทั่งโป๊เลยก็มี
ในปี 1997 ในตอนที่ 2 ของแอนิเมชันอันโด่งดัง เรื่อง "เซาท์พาร์ก" ที่มีอีริก คาร์ตแมน โฆษกในเรื่องออกผลิตภัณฑ์อาหารเสริม Weight Gain 4000 ในตอนนั้น คาร์ตแมนได้พูดเครื่องหมายการค้าว่า "BEEFCAAAAKE!" นอกจากนี้ นักเพาะกายมืออาชีพหลายคนก็มีผลงานโฆษณา อย่างอาหารเสริม การออกกำลัง หรือแม้กระทั่งในวิดีโอฝึกหัด สาธิตออกกำลังกาย
ภาพยนตร์ในปี 1998 เรื่อง "Beefcake" ที่มีรายละเอียดของ Athletic Model Guild บริษัทที่เป็นที่รู้จักในภาพของผู้ชายในหลากหลายสิ่งพิมพ์
ศิลปะคลาสสิก

ศิลปะคลาสสิก  เป็นสาขาการศึกษาด้านมานุษยวิทยาซึ่งประกอบด้วยการศึกษาเกี่ยวกับภาษา วรรณกรรม ปรัชญา ประวัติศาสตร์ ศิลปกรรม โบราณคดี และวัฒนธรรมต่างๆ ของดินแดนในแถบเมดิเตอเรเนียนในยุคโบราณ โดยเฉพาะอย่างยิ่งกรีกโบราณและโรมันโบราณในช่วงยุคสำริด (ประมาณ 3,000 ปีก่อนคริสตกาล จนถึงยุคมืด ราว ค.ศ. 500) ในตอนแรกความหมายของ "ยุคคลาสสิก" หมายถึงยุคแรกๆ ของอารยธรรมของมนุษยชาติโดยทั่วไป แต่ในเวลาต่อมาใช้ในความหมายถึงวัฒนธรรมกรีกโบราณและโรมันโบราณเท่านั้น ดังนั้นการศึกษาอารยธรรมของอียิปต์โบราณจึงมิได้รวมอยู่ในความหมายนี้ อย่างไรก็ดี นักศึกษาศิลปะคลาสสิกในปัจจุบันได้ขยายขอบเขตการศึกษาในสาขานี้ออกไปครอบคลุมถึงอารยธรรมในโลกตะวันออกด้วย เช่นจักรวรรดิเปอร์เซีย ราชอาณาจักรอินเดียโบราณ เป็นต้น
ฟรันเชสโกที่ 1 เด เมดีชี

ฟรานเชสโคที่ 1 เดอ เมดิชิ  (25 มีนาคม ค.ศ. 1541 - (17 ตุลาคม ค.ศ. 1587) ฟรานเชสโคที่ 1 เดอ เมดิชิปกครองทัสเคนี ระหว่างปี ค.ศ. 1574 ถึงปี ค.ศ. 1587 
ฟรานเชสโคเกิดเมื่อวันที่ 25 มีนาคม ค.ศ. 1541 ที่เมืองฟลอเรนซ์ในประเทศอิตาลี เป็นบุตรของ โคสิโมที่ 1 เดอ เมดิชิ และเอเลเนอร์แห่งโทเลโด และปกครองทัสเคนีในฐานะตัวแทนของโคสิโมที่ 1 ตั้งแต่ปี ค.ศ. 1564 
ฟรานเชสโคที่ 1 เดอ เมดิชิสมรสกับอาร์คดัชเชสโยฮันนาแห่งออสเตรีย (Johanna of Austria) เมื่อวันที่ 18 ธันวาคม ค.ศ. 1565 พระราชธิดาองค์สุดท้องของจักรพรรดิเฟอร์ดินานด์ที่ 1 แห่งจักรวรรดิโรมันอันศักดิ์สิทธิ์ และแอนนาแห่งโบฮีเมียและฮังการี หลังจากการพิจารณาสตรีอื่นๆ ก่อนหน้านั้นรวมทั้งเจ้าหญิงเอลิซาเบธแห่งสวีเดน แต่จากหลักฐานต่างเท่าที่ทราบเป็นการแต่งงานที่ไม่มีความสุขเท่าใดนัก โยฮันนามีความคิดถึงบ้านเมืองในออสเตรียและฟรานเชสโคก็เป็นสามีที่ไม่ได้เอาใจภรรยาหรือมีความซื่อตรงต่อภรรยา โยฮันนาถึงแก่กรรมเมื่ออายุเพียงสามสิบปีในปี ค.ศ. 1578
ไม่นานหลังจากโยฮันนาถึงแก่กรรมฟรานเชสโคก็แต่งงานกับภรรยาน้อยจากเวนิสบิอังคา คัพเพลโล (Bianca Cappello) หลังจากบิอังคาทิ้งสามีที่เป็นข้าราชการ เพราะการที่แต่งงานกันอย่างรวดเร็วก็ทำให้เกิดข่าวลือว่าฟรานเชสโคและบิอังคาสมคบกันวางยาพิษโยฮันนา และมีหลักฐานว่าฟรานเชสโคสร้างและตกแต่งวิลลาเมดิเซียดิพราโตลิโน (Villa Medicea di Pratolino) ให้แก่บิอังคา แต่บิอังคาไม่เป็นที่นิยมในหมู่ชาวฟลอเรนซ์ ทั้งสองคนไม่มีบุตรธิดาด้วยกันแต่ฟรานเชสโครับอุปการะเพลเลกรินาและอันโทนิโอลูกสาวและลูกชายจากการแต่งงานครั้งแรกของบิอังคา อันโทนิโอได้รับเป็นบุตรบุญธรรมโดยบิอังคาตั้งแต่ยังเป็นทารกเพื่อจะยกให้ฟรานเชสโคในฐานะ “ลูกของทั้งสองคน” โดยการเป็น “ลูกหลง” (changeling) 
ฟรานเชสโคก็เช่นเดียวกับบิดาที่เป็นผู้ใช้อำนาจอย่างเฉียบขาดแต่ขณะที่โคสิโมสามารถรักษาความเป็นอิสระของฟลอเรนซ์ไว้ได้ฟรานเชสโคกลับปฏิบัติตัวเป็นเมืองขึ้นของจักรวรรดิโรมันอันศักดิ์สิทธิ์ของพ่อตา นอกจากนั้นก็ยังเรียกเก็บภาษีอย่างหนักเพื่อเอาไปให้จักรวรรดิ
ฟรานเชสโคยังคงดำเนินการอุปถัมภ์ศิลปะต่อจากโคสิโมและเป็นผู้สร้างโรงละครเมดิชิและก่อตั้ง Accademia della Crusca ฟรานเชสโคมีความสนใจในการผลิตและวิทยาศาสตร์อย่างสมัครเล่น และได้ก่อตั้งโรงงานพอร์ซีเลนและกระเบื้องแต่ก็ไม่ประสบความสำเร็จจนหลังจากฟรานเชสโคเสียชีวิตไปแล้ว แต่ความสนใจในทางเคมีและการเล่นแร่แปรธาตุเป็นความสนใจอย่างจริงจัง ฟรานเชสโคใช้เวลาเป็นชั่วโมงๆ ในห้องทดลองส่วนตัวในพาลัซโซเว็คคิโอ (Palazzo Vecchio) ซึ่งมีงานสะสมธรรมชาติวิทยาและหินต่างๆ ของฟรานเชสโคเอง
ฟรานเชสโคและบิอังคาเสียชีวิตในวันเดียวกันซึ่งอาจมีสาเหตุมาจากการถูกวางยา แต่นักประวัติศาสตร์กล่าวว่าทั้งสองคนเป็นไข้มาเลเรียตาย แต่หลักฐานล่าสุดของนักวิทยาศาสตร์ชาวอิตาลีทำให้หันกลับไปสนับสนุนทฤษฎีที่ว่าถูกวางยาพิษ ผู้ครองทัสเคนีต่อมาคือเฟอร์ดินานโดที่ 1 เดอ เมดิชิ แกรนดยุคแห่งทัสเคนี (Ferdinando I de' Medici, Grand Duke of Tuscany) น้องคนรองของฟรานเชสโค
ปลาหมอคอนวิค

ปลาหมอคอนวิค หรือ ปลาหมอม้าลาย  เป็นปลาน้ำจืดในวงศ์ปลาหมอสี (Cichlidae) ชนิดหนึ่ง มีชื่อวิทยาศาสตร์ว่า "Amatitlania nigrofasciata" มีถิ่นกำเนิดในอเมริกากลาง จัดเป็นปลาหมอสีขนาดเล็ก มีขนาดความยาวเต็มที่ไม่เกิน 6 นิ้ว ตัวผู้และตัวเมียสามารถแยกได้อย่างชัดเจน โดยตัวผู้จะมีลายสลับขาวดำ 8-9 ปล้อง หัวโหนก ครีบแหลมยาว และมีลำตัวใหญ่กว่าตัวเมีย ในขณะที่ตัวเมียครีบก้นมีสีเหลือบเขียว ส่วนท้องมีสีส้ม และขนาดเล็กกว่าตัวผู้ นอกจากนี้ยังมีปลาที่มนุษย์คัดสายพันธุ์จนเป็นสีขาวจากการขาดเมลานิน ซึ่งพบเห็นเป็นปลาสวยงามได้ทั่วไปเช่นเดียวกับปลาสีดั้งเดิม
ปลาหมอคอนวิค เป็นปลาหมอสีชนิดหนึ่งที่ได้รับความนิยมเลี้ยงเป็นปลาสวยงาม ถึงแม้จะเป็นปลาหวงถิ่นที่ก้าวร้าว แต่ก็มีขนาดเล็กและเลี้ยงง่ายมีความทนทาน สามารถเพาะขยายพันธุ์ในที่เลี้ยงได้ โดยปลาจะสามารถแพร่พันธุ์ได้ตั้งแต่มีความยาว 1.5 นิ้ว ปลาในที่เลี้ยงที่จับคู่กันแล้ว มักวางไข่ในภาชนะดินเผา โดยปลาทั้งตัวผู้และตัวเมียจะช่วยกันดูแลไข่และลูกอ่อน
เพลย์เกิร์ล

เพลย์เกิร์ล  เป็นนิตยสารโป๊และไลฟ์สไตล์สำหรับผู้หญิง ออกเป็นรายเดือน ตีพิมพ์ในสหรัฐอเมริกา มีรูปภาพกึ่งเปลือยหรือเปลือยกายของผู้ชาย นิตยสารก่อตั้งในปี 1973 ในช่วงที่มีการเคลื่อนไหวเกี่ยวกับสิทธิสตรีและตอบโต้การออกมาของนิตยสารโป๊อย่างเช่น "เพลย์บอย" และ "เพนท์เฮาส์" ที่มีรูปภาพผู้หญิงเปลือย
ถึงแม้ว่าในการตลาดจะมีกลุ่มเป้าหมายเป็น ผู้หญิงแท้ มิเชล ซิปป์ บ.ก. ก็ยังได้พูดไว้ในปี 2003 ว่า "กลุ่มผู้อ่านที่เป็นเกย์ มีประมาณ30%" และเสริมต่อว่า "นี่เป็นนิตยสารบันเทิงสำหรับผู้หญิง เพราะยังไม่มีนิตยสารใดที่จัดเนื้อหาของผู้หญิงอย่างนี้ แต่เราก็รักกลุ่มผู้อ่านที่เป็นเกย์เช่นกัน" ในปี 2003 มาร์ก กราฟฟ์ ประธานของ Trans Digital Media ผู้จัดการแบรนด์ของ เพลย์เกิร์ลทีวี กล่าวว่า 50% ของผู้อ่านเพลย์เกิร์ลเป็นผู้อ่านเกย์ผู้ชาย
ประวัติของนิตยสาร "เพลย์เกิร์ล" นี่คือนิตยสารที่ถ่ายภาพเปลือยผู้ชาย ยกเว้นในฉบับแรก ๆ ในปี 1973 ที่ไม่มีภาพเปลือย โดยทั่วไปแล้วนิตยสาร "เพลย์เกิร์ล" ในช่วงหลัง ๆ จะมีถ่ายภาพอวัยวะเพศชายแข็งตัว และเริ่มมีนายแบบที่ไม่ใช่เชื้อชาติคอเคเชียนมากขึ้น โดยทั่วไปแล้วจะมักมีนายที่ขริบหนังหุ้มปลายอวัยวะเพศแล้ว แต่หลัง ๆ ก็มีผู้ชายที่มีหนังหุ้มปลายองคชาตเพิ่มด้วย
"เพลย์เกิร์ล" ตีพิมพ์เป็นภาษาอังกฤษ และยังจำหน่ายในประเทศที่ไม่ได้ใช้ภาษาอังกฤษ อย่าง เยอรมนี (1978-1980 และ 1989-2003), ฝรั่งเศส (1978), ออสเตรเลีย (1985-88, และใน Interlude ในปี 1991), เนเธอร์แลนด์ (1987-88), ประเทศอังกฤษ (1992-93), แอฟริกาใต้ (1995), บราซิลและรัสเซีย (2004-?), และในฉบับภาษาสเปน (1992-93)#เปลี่ยนทาง
ปลาซักเกอร์ม้าลาย

ปลาซักเกอร์ม้าลาย (ชื่อวิทยาศาสตร์: "Hypancistrus zebra") ปลาน้ำจืดขนาดเล็กชนิดหนึ่ง ในวงศ์ปลาซักเกอร์ (Loricariidae) หรือ ปลาเทศบาล ซึ่งเป็นปลาในอันดับปลาหนัง (Siluriformes) มีรูปร่างเหมือนปลาในวงศ์นี้ทั่วไป มีจุดเด่นคือ มีพื้นลำตัวสีขาวสลับกับลายสีดำเข้มดูแลคล้ายม้าลาย จึงเป็นที่มาของชื่อ 
มีขนาดลำตัวยาวไม่เกิน 6 นิ้ว มีถิ่นกำเนิดในแม่น้ำซิงกูในลุ่มแม่น้ำอเมซอนในประเทศบราซิล อาศัยอยู่รวมเป็นกลุ่มขนาดเล็กในแหล่งน้ำไหล มีออกซิเจนละลายในน้ำสูง ตัวผู้มีขนาดใหญ่และเพรียวกว่าตัวเมีย ครีบอกทั้งคู่มีเงี่ยงแหลม ตัวเมียท้องอูมกว่า
ปลาซักเกอร์ม้าลายได้รับความนิยมอย่างสูงในฐานะเป็นปลาสวยงาม เนื่องจากมีสีสันที่สวยงามสะดุดตา สามารถที่จะเพาะขยายพันธุ์ได้ในตู้เลี้ยง ในประเทศไทยถือว่าเป็นปลาที่มีราคาแพงมาก เนื่องจากหายากและขยายพันธุ์ยาก โดยมากแล้วผู้เลี้ยงจะนิยมเลี้ยงต่างหากโดยไม่รวมกับปลาประเภทอื่น ยกเว้นปลาในวงศ์ซักเกอร์เหมือนกัน
ปลาซักเกอร์ม้าลาย มีรหัสทางการค้าปลาสวยงามว่า L-46
เฟรดดี ไฮมอร์

อัลเฟรด โทมัส ไฮมอร์ (เกิดวันที่ 14 กุมภาพันธ์ พ.ศ. 2535) (ชื่อในวงการ เฟรดดี ไฮมอร์) เป็นนักแสดงชาวอังกฤษ เป็นที่รู้จักในภาพยนตร์เรื่อง เนเวอร์แลนด์ แดนรักมหัศจรรย์ ชาร์ลีกับโรงงานช็อกโกแลต ออกัส รัช และ ตำนานสไปเดอร์วิก เปิดคัมภีร์ข้ามมิติมหัศจรรย์
ชีวิตส่วนตัว.
เฟรดดีเกิดขึ้นมาในครอบครัวนักแสดง มารดาของเขามีอาชีพคัดนักแสดง ซึ่งเธอเป็นผู้ที่คัดนักแสดงที่มีชื่อเสียง เช่น แดเนียล แรดคลิฟฟ์ และพ่อของเขา เอ็ดเวิร์ด ไฮมอร์ เป็นนักแสดง เขามีน้องชาย ชื่อ อัลเบิร์ด เกิดในปี พ.ศ. 2538 เฟรดดีอาศัยอยู่ที่ไฮล์เกต หมู่บ้านทางตอนเหนือของอังกฤษ และศึกษาที่โรงเรียนไฮล์เกต
อาชีพการงาน.
เฟรดดีเริ่มการแสดงในส่วนหนึ่งของรายการโทรทัศน์ เมื่ออายุ 7 ขวบ ต่อมาในปี พ.ศ. 2546 เขาแสดงเป็น ปีเตอร์ ในเรื่อง เนเวอร์แลนด์ แดนรักมหัศจรรย์ เขาได้รับการเสนอชื่อและได้รับรางวัลในหลายสาขารางวัล รวมทั้ง สมาคมวิจารณ์ภาพยนตร์แห่งสหรัฐอเมริกา ในปี พ.ศ. 2547 เขาแสดงเป็น ชาร์ลี บัคเกต ในภาพยนตร์เรื่อง ชาร์ลีกับโรงงานช็อกโกแลต คู่กับ จอห์นนี่ เดปป์ เฟรดดี ปรากฏตัวอีกครั้งใน ออกัส รัช แต่ภาพยนตร์ที่สร้างชื่อเสียงให้กับเขามากที่สุด คือ ตำนานสไปเดอร์วิก เปิดคัมภีร์ข้ามมิติมหัศจรรย์ ซึ่งเข้าฉายในสหรัฐอเมริกา กุมภาพันธ์ พ.ศ. 2549 โดยแสดงเป็นฝาแฝดสองคน ไซมอน เกรซ และ จาเร็ด เกรซ เขายังแสดงและพากย์เสียง ในภาพยนตร์เรื่อง อาร์เธอร์ ทูตจิ๋วเจาะขุมทรัพย์มหัศจรรย์ และพากย์เสียงในภาพยนตร์ อภินิหารเข็มทิศทองคำ เฟรดดีจะพากย์เสียงตัวละครหลักในภาพยนตร์แอนิเมชัน เรื่อง เจ้าหนูปรมาณู
วงศ์ปลาซักเกอร์

วงศ์ปลาซักเกอร์  เป็นปลาที่มีวงศ์ใหญ่มากชนิดหนึ่งในอันดับปลาหนัง (Siluriformes) มีถิ่นกำเนิดในลุ่มแม่น้ำในทวีปอเมริกาใต้ มีรูปร่างโดยรวมคือ หัวโต ตาเล็ก มีจุดเด่นคือ ปากขนาดใหญ่ที่อยู่ด้านล่างที่สามารถเกาะหรือดูดกับวัสดุต่าง ๆ ในน้ำได้ มีลำตัวแข็งและหยาบกร้านดูเหมือนมีเกล็ด แต่ความเป็นจริงแล้ว นั่นคือ ผิวหนังที่พัฒนาจนแข็ง ครีบหลังและครีบหางมีขนาดใหญ่ มีหนวดสั้น บางชนิดไม่มีครีบไขมัน ที่มีครีบไขมันจะมีเงี่ยงแข็งหนึ่งอันอยู่หน้าครีบ มีลำไส้ยาว มีกระดูกสันหลัง 23-38 ข้อ หากินตามพื้นน้ำ โดยกินซากพืชซากสัตว์และสัตว์น้ำขนาดเล็กต่าง ๆ เป็นอาหาร ใช้ชื่อวงศ์ว่า Loricariidae (/ลอ-ริ-คา-ริ-ดี/)
ตัวผู้จะมีเงี่ยงแหลมยื่นออกมาเห็นได้ชัดบริเวณข้างส่วนหัวและครีบอก เรียกว่า odontodes ในขณะที่ตัวเมียท้องจะอูมกว่า
เป็นปลาที่รู้จักกันดีในฐานะที่เป็นปลาสวยงาม เช่น ปลาซักเกอร์ธรรมดา ("Hypostomus plecostomus") ที่นิยมเลี้ยงเป็นปลาที่เก็บเศษอาหารที่ปลาอื่นกินเหลือ จนได้อีกชื่อนึงว่า "ปลาเทศบาล" และหลายชนิดก็มีสีสันและรูปร่างที่แปลกตา เช่น ปลาซักเกอร์พานากิ้วลาย ("Panaque nigrolineatus"), ปลาซักเกอร์บลูพานากิ้ว ("Baryancistrus beggini"), ปลาซักเกอร์ม้าลาย ("Hypancistrus zebra") เป็นต้น ซึ่งผู้ที่นิยมเลี้ยงจะเลี้ยงเพื่อเป็นความสวยงาม
ในแวดวงการค้าปลาสวยงามแล้ว ปลาในวงศ์นี้ถูกตั้งชื่อเป็นรหัสต่าง ๆ เพื่อความสะดวกในการเรียกขาน ทั้งนี้เนื่องจากได้มีการค้นพบปลาในวงศ์นี้กว่า 700 ชนิด แต่หลายชนิดยังมิได้ทำการอนุกรมวิธาน จึงมีการตั้งรหัสเรียกแทน โดยใช้ตัวอักษร L (ย่อมาจากชื่อวงศ์) นำหน้าหมายเลข เช่น L-46 เป็นต้น โดยเริ่มจากนิตยสารปลาสวยงามฉบับหนึ่งของเยอรมนีในปี ค.ศ. 1988
สำหรับปลาซักเกอร์ธรรมดาแล้ว เป็นปลาที่มีความอดทนมากในการที่อยู่ในสภาพแวดล้อมต่าง ๆ ได้ จึงสามารถทนกับสภาพแวดล้อมทางน้ำของประเทศไทยได้เป็นอย่างดี ปัจจุบันกรมประมงได้ประกาศให้เป็นปลาที่ต้องห้าม ทั้งนี้เนื่องจากปัญหาที่มันแพร่พันธุ์ในแหล่งน้ำธรรมชาติมากจนเกินไปจนกลายเป็นชนิดพันธุ์ต่างถิ่นที่คุกคามสัตว์น้ำพื้นเมือง
สำหรับชื่อสามัญในภาษาอังกฤษแล้ว ยังเรียกปลาในวงศ์นี้อีกว่า "เพลโก" (Pleco) หรือ "แอลจี อีตเตอร์" (Algae eater) เป็นต้น
ปลาซักเกอร์ธรรมดา

ปลาซักเกอร์ธรรมดา หรือ ปลาเทศบาล (ชื่อวิทยาศาสตร์: "Hypostomus plecostomus") เป็นปลาชนิดหนึ่งในวงศ์ปลาซักเกอร์ (Loricariidae) 
เป็นปลาตู้ชนิดหนึ่งที่รู้จักคุ้นเคยกันเป็นอย่างดี มีส่วนหัวโต ตามีขนาดเล็ก ปากอยู่ด้านล่างมีขนาดใหญ่และมีกล้ามเนื้อแข็งแรงสามารถใช้ดูดเกาะติดเป็นสุญญากาศกับตู้กระจกหรือวัสดุต่าง ๆ ได้เป็นอย่างดี มีลำตัวสีดำหรือสีน้ำตาลเข้ม ลำตัวสากและหยาบกร้านมาก หนังมีลักษณะแข็งจนดูเหมือนเกราะ มีลวดลายสีเขียวตามครีบหลังและครีบหาง ตัวผู้มีเงี่ยงแหลมบริเวณครีบอกและข้างหัว
มีขนาดโตเต็มที่ประมาณ 2 ฟุต มีถิ่นกำเนิดในทวีปอเมริกากลางจนถึงอเมริกาใต้
ปลาซักเกอร์ธรรมดาถูกนำไปยังประเทศต่าง ๆ ที่มิใช่ถิ่นกำเนิดในฐานะเป็นปลาสวยงามที่ใช้ทำความสะอาดเศษอาหารหรือคราบตะไคร่ภายในตู้ ซึ่งในบางครั้งพฤติกรรมของปลาซักเกอร์ธรรมดา ถ้าหากอาหารไม่เพียงพอก็จะก้าวร้าวไล่ดูดเมือกของปลาอื่น จนถึงแก่ความตายก็มี และเนื่องจากเป็นปลาที่มีความสามารถปรับตัวให้เข้ากับสภาพแวดล้อมต่าง ๆ ได้เป็นอย่างดี แม้ในภาวะที่เป็นพิษ หรือแหล่งน้ำที่มีออกซิเจนละลายในน้ำต่ำกว่ามาตรฐานปกติที่ปลาทั่วไปจะอาศัยอยู่ได้ จึงทำให้กลายเป็นชนิดพันธุ์ต่างถิ่นที่ก่อให้เกิดปัญหาสิ่งแวดล้อมในหลายประเทศ ในแม่น้ำแซนแอนโทนีโอ ในรัฐเท็กซัส ของสหรัฐอเมริกา พบได้เพิ่มปริมาณขึ้นเป็นจำนวนมากจนไปกินและทำลายไข่ของปลาเซนทรัลสโตนโรลเลอร์ ("Campostoma anomalum") ซึ่งเป็นปลาพื้นเมือง ในส่วนประเทศไทย ขณะนี้กรมประมงได้มีประกาศให้กลายเป็นปลาต้องห้ามสำหรับเลี้ยงและจำหน่ายแล้ว โดยรณรงค์ให้นำไปปรุงเป็นอาหารแทนถ้าหากเจอ แต่ในปัจจุบันได้มีผู้นำไปหลอกขายเป็นปลาปล่อย โดยเรียกว่า "ปลาราหู"
สำหรับชื่ออื่น ๆ ที่เรียกกันในภาษาไทย เช่น "ปลากดเกราะ", "ปลากดควาย" หรือ "ปลาดูด" เป็นต้น
บอนด์ (วงดนตรี)

บอนด์  เป็นวงดนตรีสตริงควอร์เท็ท (เครื่องสายสี่ชิ้น) ประกอบด้วยไวโอลิน วิโอลา และเชลโล ที่เน้นการนำดนตรีคลาสสิกมาบรรเลงในแบบครอสโอเวอร์ ให้ฟังง่ายและเข้าถึงผู้ฟังทั่วไป ได้รับการบันทึกว่าเป็นวงสตริงควอร์เท็ทที่มียอดขายมากที่สุดในโลก ถึง 4 ล้านแผ่น 
วงบอนด์เกิดขึ้นจากความคิดของโปรดิวเซอร์ชาวอังกฤษสองคน คือ ไมค์ แบตต์ และ เมล บุช ที่จะตั้งวงดนตรีที่ประกอบด้วย "สาวสวยที่มีพรสวรรค์ทางดนตรี" จากการประกวดและสรรหา ก็ได้นักดนตรีสี่คนมารวมเป็นวง ประกอบด้วย
สหภาพฝรั่งเศส

สหภาพฝรั่งเศส  เป็นกลุ่มประเทศอธิปไตยก่อตั้งโดยสาธารณรัฐฝรั่งเศสที่สี่ เพื่อแทนที่ระบอบอาณานิคมของจักรวรรดิอาณานิคมฝรั่งเศสที่มีอยู่เดิม หรือที่รู้จักกันในชื่อ "จักรวรรดิฝรั่งเศส"  ถือเป็นจุดสิ้นสุดอย่างเป็นทางการของสถานะ "ชนพื้นเมือง"  ภายใต้ชาวฝรั่งเศสในพื้นที่อาณานิคม
องค์ประกอบ.
สหภาพฝรั่งเศสประกอบไปด้วย 5 องค์ประกอบสำคัญดังนี้:
ประวัติ.
ก่อนการก่อตั้ง สหภาพฝรั่งเศส ฝรั่งเศสมีอาณาจักรอาณานิคมขนาดใหญ่ซึ่งครอบคลุมดินแดนในแอฟริกา เอเชีย และมหาสมุทรแปซิฟิก อย่างไรก็ตาม หลังสงครามโลกครั้งที่สอง ความต้องการเสรีภาพและอิสรภาพในหมู่ประชากรของอาณานิคมฝรั่งเศสเริ่มมีมากขึ้น อาณานิคมหลายแห่งเริ่มต่อสู้เพื่อเรียกร้องเอกราชและสิทธิในการปกครองตนเอง ส่งผลให้ฝรั่งเศสต้องหาวิธีที่จะรักษาความสัมพันธ์กับอาณานิคมของตนไว้ ในขณะที่ยังคงรักษาอิทธิพลและความร่วมมือกับดินแดนเหล่านั้น ทำให้สหภาพถูกบัญญัติในรัฐธรรมนูญสาธารณรัฐฝรั่งเศสที่4 มีผลบังคับใช้วันที่ 27 ตุลาคม 1946 
สหภาพฝรั่งเศส ก่อตั้งขึ้นเพื่อรวมอาณานิคมและดินแดนโพ้นทะเลเข้ากับฝรั่งเศสในรูปแบบของความร่วมมือและความเป็นอันหนึ่งอันเดียวกัน แทนที่จะปกครองด้วยอำนาจเด็ดขาดเหมือนในอดีต อย่างไรก็ตาม โครงสร้างนี้กลับไม่ได้รับการตอบสนองอย่างที่คาดหวัง:
1. ปัญหาความไม่เท่าเทียม: ฝรั่งเศสยังคงมีอำนาจเหนือดินแดนโพ้นทะเลและอาณานิคมอย่างเข้มงวด ทำให้เกิดความไม่พอใจในหมู่ประชากรของอาณานิคมที่รู้สึกว่าไม่ได้รับสิทธิและเสรีภาพอย่างเท่าเทียมกับประชากรในฝรั่งเศสการ
2. ต่อสู้เพื่อเอกราช: หลายอาณานิคมเริ่มต้นการต่อสู้เพื่ออิสรภาพ เช่น การปฏิวัติในเวียดนามและสงครามอิสรภาพในแอลจีเรีย ซึ่งกลายเป็นปัจจัยที่ทำให้ สหภาพฝรั่งเศส ล่มสลายอย่างรวดเร็วผลกระทบจาก
สหภาพฝรั่งเศส สิ้นสุดลงอย่างเป็นทางการในปี 1958 เมื่อมีการประกาศใช้รัฐธรรมนูญของสาธารณรัฐฝรั่งเศสครั้งที่5 และเปลี่ยนโครงสร้างการปกครองของฝรั่งเศสในอาณานิคมไปสู่รูปแบบของการให้เอกราชหรือความเป็นอิสระในระดับที่สูงขึ้นแก่ดินแดนโพ้นทะเล
วัดนาค (จังหวัดเพชรบุรี)

วัดนาค ตั้งอยู่ในตำบลช่องสะแก อำเภอเมืองเพชรบุรี จังหวัดเพชรบุรี ซึ่งตั้งอยู่ประชิดรางรถไฟสายใต้ ปัจจุบันมี พระมหาคำรณ รตนนาโถ เป็นเจ้าอาวาส
วัดนาคเป็นวัดเก่าแก่แห่งหนึ่งของจังหวัดเพชรบุรี ตั้งวัดเมื่อ พ.ศ. 2484 ได้รับพระราชทานวิสุงคามสีมาเมื่อวันที่ 9 มกราคม พ.ศ. 2547 ปรากฏหลักฐานว่าใบเสมาของพระอุโบสถหลังเก่าเป็นศิลปะอู่ทอง ทำด้วยหินทรายแดง ยอดเสมาเป็นรูปดอกจันทร์ กลางฐานเสมา จำหลักเป็นลายดอกไม้กลีบซ้อนเป็นชั้น ๆ สันนิษฐานว่าน่า คาดว่าวัดที่มีมาตั้งแต่สมัยอยุธยาแล้ว 
อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2538 ศาลาการเปรียญ สร้างเมื่อ พ.ศ. 2521 เป็นอาคารครึ่งตึกครึ่งไม้ทรงไทย 2 ชั้น หอสวดมนต์ สร้างเมื่อ พ.ศ. 2535 เป็นอาคารแฝดเรือนไทย กุฏิสงฆ์ จำนวน 5 หลัง เป็นอาคารไม้ ศาลาเอนกประสงค์ สร้างเมื่อ พ.ศ. 2523 เป็นอาคารไม้ชั้นเดียว และหอระฆัง
เลห์ตัน มีสเตอร์

เลห์ตัน มาริซซา แคลร์ มีสเตอร์  (เกิด 9 เมษายน ค.ศ. 1986) เป็นนักแสดงชาวอเมริกัน, นักร้องและนางแบบ เป็นที่รู้จักจากการรับบทเป็น แบลร์ วอลดอร์ฟ ในละครชุดทางโทรทัศน์เรื่องแสบใสไฮโซ  เลห์ตันมีผลงานครั้งแรกเมื่อมีอายุ 13 ปี กับเรื่อง "Law & Order" ในปี ค.ศ. 1999 
ประวัติ.
คอนนี และดัก มารดาและบิดาของเลห์ตัน ถูกดำเนินคดีในข้อหาขนยาเสพติดเข้าสหรัฐอเมริกา คอนนีตั้งครรภ์ในระหว่างที่ถูกประกันตัว และให้กำเนิดเลห์ตันในระหว่างที่ถูกจำคุกที่เรือนจำเท็กซัสสเตท ก่อนที่ทั้งเลห์ตันและมารดาจะถูกส่งไปโรงพยาบาล คอนนีได้รับอนุญาตให้อยู่กับเลห์ตันในสถานพักฟื้นเป็นเวลา 3 เดือน ก่อนที่เลห์ตันจะถูกส่งไปให้ญาติเป็นผู้ดูแล โดยคอนนีที่ได้รับอิสรภาพหลังจากถูกจำคุกอยู่นานกว่า 16 เดือนจากโทษ 10 ปีก็ออกมาเลี้ยงดูเลห์ตันด้วยตน เลย์ตันนั้นเคยกล่าวว่า คอนนี มารดาของนั้น เปรียบเสมือน"เพื่อนสนิท"ของเธอ โดยปัจจุบัน คอนนีมีอาชีพเป็นนักเขียนบท 
อาชีพ.
การแสดง.
เลห์ตันสนใจงานแสดงเป็นครั้งเมื่อได้เป็นส่วนหนึ่งของละครในท้องถิ่นเรื่อง "พ่อมดแห่งออซ" จนกระทั่งเมื่ออายุ 11 ปี ครอบครัวของเธอได้ย้ายไปยังนครนิวยอร์ก และที่นั่น เลห์ตันได้เซ็นสัญญากับวิลเฮมิน่า เอเจนซี
เลห์ตันมีผลงานหลายอย่างตามมา หนึ่งในนั้นคือการได้ร่วมงานกับโซเฟีย คอปโปลา ในการถ่ายแบบให้กับราลฟ์ ลอเรน หรือแม้กระทั่งบทเล็กๆในละครทางโทรทัศน์เรื่อง "Surface", "Entourage", "CSI: Miam"i, "8 Simple Rules", "24","7th Heaven", และ "House" เป็นต้น จนกระทั่งได้แสดงภาพยนตร์เป็นครั้งแรกในเรื่อง "Drive-Thru" ซึ่งในเรื่องนี้ เธอยังได้ร่วมงานกับ เพนน์ แบดจ์ลีย์ ซึ่งต่อมาได้ร่วมงานกันอีกครั้งในแสบใสไฮโซด้วย เลห์ตันยังได้ร้องเพลงประกอบภาพยนตร์ไว้ในซาวด์แทร็กของหนังเรื่องนี้อีกด้วย
ในเดือนกุมภาพันธ์ ค.ศ. 2007 เลห์ตันได้รับบทนำในละครชุดดรามาสำหรับวัยรุ่นที่สร้างมาจากนิยายขายดีในชื่อเดียว เรื่อง แสบใสไฮโซ โดยเธอรับบทเป็น แบลร์ วอลดอร์ฟ ราชินีประจำโรงเรียนมัธยมผู้สุดแสนจะเอาแต่ใจตัวเอง จากบทบาทนี้ทำไห้เลห์ตันได้รับความสนใจ และเธอยังผลงานภาพยนตร์เรื่อง "เดอะ รูมเมท" ที่กำลังจะออกฉายในปีนี้ด้วย
ดนตรี.
เดือนเมษายน 2009 มีสเตอร์เซ็นสัญญากับค่ายเพลงยูนิเวอร์แซลรีพับบลิก โดยอัลบั้มจะมีแนวเพลงกลิ่นอายอีเลกโทรป็อป และมีโปรดิวเซอร์หลายคนมาร่วมงานอย่าง เรดวัน, เจ.อาร์ โรเทม และคารา ดิโอเกาดี มีซิงเกิลแรกเดี่ยวของเธอเองคือ "Somebody To Love" ที่มีนักร้องอาร์แอนด์บีมาร่วมร้อง คือ โรบิน ธิก เปิดตามคลื่นวิทยุเมื่อวันที่ 13 ตุลาคม และมีให้ดาวน์โหลเมื่อวันที่ 14 ตุลาคม ค.ศ. 2009 โดยอัลบั้มออกในช่วงต้นปี 2010 ชื่อชุด "Love Is a Drug"
มีสเตอร์ได้ร่วมร้องเพลงกับวงโคบราสตาร์ชิป ในเพลง "กูดเกิร์ลส์โกแบด" ที่ติดอันดับบนบิลบอร์ดฮอต 100 สูงสุดอันดับ 7
ชีวิตส่วนตัว.
ด้านชีวิตส่วนตัว เลห์ตันกำลังคบหาอยู่เซบาสเตียน สแตน ผู้ซึ่งเคยรับเชิญแสดงใน แสบใสไฮโซ โดยเขารับบทเป็น คาร์เตอร์ ไบเซน แต่ทั้งคู่เลิกกันในปี 2010 แต่ยังคงเป็นเพื่อนชนิท และในปี 2014 เลห์ตันได้แต่งงานกับนักแสดงชื่อว่า อดัม โบรดี หลังจากพบในกองถ่ายหนัง The Oranges อาร์โล เดย์ คริสตินา โบรดี (Arlo Day Christina Brody) ลูกสาวของเธอเกิดเมื่อวันที่ 4 สิงหาคม ค.ศ. 2015 ในเดือนกันยายน ค.ศ. 2020 มีสเตอร์ได้คลอดลูกชายคนที่ 2 ของเธอ
เอซิดแจ๊ส

เอซิดแจ๊ส  หรือในอเมริการู้จักอีกชื่อว่า กรูฟแจ๊ส เป็นแนวเพลงที่รวมองค์ประกอบของเพลงแจ๊ส, ฟังก์ และฮิปฮอป ด้วยกัน โดยเฉพาะอย่างยิ่งการใช้จังหวะซ้ำไปซ้ำมา พัฒนาในสหราชอาณาจักรในทศวรรษ 1980 และ 1990 สามารถเห็นได้จากแนวทงของดนตรีของแจ๊สฟังก์ บนดนตรีอีเลกโทรนิก/ป็อป: นักดนตรีแจ๊สฟังก์อย่างเช่น รอย เอเยอร์สและโดนัลด์ เบิร์ด มักได้รับเครดิตว่าเป็นแถวหน้าแห่งวงการเอซิดแจ๊ส เอซิดแจ๊สยังได้รับอิทธิพลบางส่วนจากดนตรีโซล, ดนตรีเฮาส์ และดิสโก้